ΠΥΡΓΟΣ ΤΡΙΦΥΛΙΑΣ: Σεπτεμβρίου 2009\n0-0 Ο ΜΙΛΤΙΑΔΗΣ ΜΕ ΤΗ ΜΕΘΩΝΗ\nΑπό ένα βαθμό μοιράστηκαν χθες στο γήπεδο του Πύργου ο Μιλτιάδης και η Μεθώνη, που αναδείχθηκαν ισόπαλοι με 0-0.\nΕνα αποτέλεσμα που κρίνεται δίκαιο σε γενικές γραμμές, αν και οι γηπεδούχοι είχαν πιο\nπολλές ευκαιρίες και έφτασαν πιο κοντά στο γκολ.\nΗ ισοπαλία δεν άρεσε πάντως στον Μιλτιάδη που ήθελε να ξεκινήσει με νίκη στο γή-\nπεδό του, ενώ από την άλλη ήταν κάτι που επιδίωκε η Μεθώνη που έφυγε ικανοποιημένη από τον Πύργο.\nΟ Μιλτιάδης μπήκε δυνατά στο παιχνίδι και μέχρι το 30’ είχε τον πλήρη έλεγχο.\nΜόλις στο 1’ μετά από σέντρα του Λυμπερόπουλου, ο Β. Καλογερόπουλος σε κενό τέρμα δεν μπόρεσε να στείλει την μπάλα στα δίχτυα.\nΔοκάρι με Λυμπερόπουλο στο 5’\nΣτο 5’ μετά από σέντρα του Καραμπότσου ο Λυμπερόπουλος σούταρε, με την μπάλα να\nβρίσκει τη ρίζα του αριστερού δοκαριού.\nΣτο 18’ ο Λυμπερόπουλος με κάθετη πάσα έβγαλε τετ α τετ τον Νικολόπουλο, όμως\nτο πλασέ του απέκρουσε ο Μίντζηρας.\nΗ Μεθώνη απείλησε στο 34’ όταν μετά από κόρνερ ο Τσίχλης πήρε την κεφαλιά με την μπάλα να φεύγει λίγο άουτ. Στο επόμενο λεπτό το μονοκόμματο σουτ του Νικολόπουλου από καλή θέση έφυγε ψηλά άουτ.\nΗ Μεθώνη στο 40’ είχε ένα καλό σουτ με τον Φωτόπουλο, όμως ο Τσώλης μπλόκαρε. Η τελευταία καλή ευκαιρία του πρώτου μέρους έγινε στο 43’ όταν μετά από φάουλ του\nΛαμπρόπουλου και κεφαλιά του Λυμπερόπουλου, ο Στασινόπουλος από κοντά δεν μπόρεσε να τη σπρώξει στα δίχτυα.\nΑπάντησε στα δοκάρια η Μεθώνη με Ρούσσο\nΣτην επανάληψη ο ρυθμός του αγώνα έπεσε, με την Μεθώνη να ισορροπεί και τις φάσεις να είναι λίγες μπροστά στις δύο εστίες. Στο 57’ το κόρνερ του Ρούσσου χτύπησε στην πάνω πλευρά του οριζοντίου δοκαριού και έφυγε άουτ. Μετά από τρία λεπτά ο Λαμπρόπουλος έκανε το κόρνερ, ο Λυμπερόπουλος πήρε την κεφαλιά που δεν βρήκε\nστόχο. Στο 76΄ το μακρινό σουτ του Λυμπερόπουλου δεν ανησύχησε τον Μίντζηρα και η τελευταία καλή ευκαιρία για τους “μελανόλευκους” χάθηκε στο 83’...\nΟ Χίντα βρέθηκε σε καλή θέση μέσα στην περιοχή, όμως αντί να κόψει την μπάλα προτίμησε να σουτάρει και η μπάλα κατέληξε ψηλά άουτ. Καλή η διαιτησία του Νίκα και των βοηθών του Κότσαρη και Τουρλομούση.\nΜΙΛΤΙΑΔΗΣ: Τσώλης, Μπαχούμας, Ρηγόπουλος, Λαμπρόπουλος, Πανταζόπουλος (46’ Α. Χίντα), Λυμπερόπουλος, Καραμπότσος (46’ Διαμαντόπουλος), Π. Καλογερόπουλος, Β. Καλογερόπουλος (77’ Λίτσας), Στασινόπουλος, Νικολόπουλος.\nΜΕΘΩΝΗ: Μίντζηρας, Τσίχλης, Κόσοβα, Ανδρουτσόπουλος (88’ Αράπογλου), Κάππος, Π. Τσώνης (77’ Κορακάκης), Μ. Μιχόπουλος,\nΦωτόπουλος, Ηλιόπουλος, Κ. Ρούσσος, Χούτος.\nΕΚΤΑΚΤΗ ΟΙΚΟΝΟΜΙΚΗ ΕΝΙΣΧΥΣΗ ΣΤΑ ΣΧΟΛΕΙΑ ΤΟΥ ΔΗΜΟΥ ΓΑΡΓΑΛΙΑΝΩΝ\nΈκτακτη οικονομική ενίσχυση εγκρίθηκε ομόφωνα από το Δημοτικό Συμβούλιο Γαργαλιάνων προς όλα τα σχολεία της πόλης για την προμήθεια υλικών που βοηθούν στην αντιμετώπιση της νέας γρίπης. Το συνολικό ποσό που θα δοθεί στις σχολικές επιτροπές είναι 11.500 ευρώ και κατανέμεται ως εξής: Γυμνάσιο και Λύκειο 5.000 ευρώ, 1ο Δημοτικό και 2ο Νηπιαγωγείο 2.000 ευρώ, 2ο - 3ο Δημοτικό και 1ο Νηπιαγωγείο 2.500 ευρώ, Δημοτικό και Νηπιαγωγείο Πύργου 1.000 ευρώ, Δημοτικό και Νηπιαγωγείο Μαράθου 1.000 ευρώ. Η κατανομή χρηματοδότησης στις σχολικές επιτροπές από τους “Κεντρικούς Αυτοτελείς Πόρους”, η οποία ανέρχεται σε 25.461 ευρώ, έγινε στα παραπάνω σχολεία κατά αντιστοιχία ως εξής: 11.000 ευρώ, 4.200 ευρώ, 6.200 ευρώ, 2.500 ευρώ και 1.561 ευρώ.\nΜΕ ΙΔΙΑΙΤΕΡΗ ΚΑΤΑΝΥΞΗ ΕΟΡΤΑΣΤΗΚΕ Η ΑΝΑΜΝΗΣΗ ΤΗΣ ΕΥΡΕΣΕΩΣ ΤΗΣ ΘΑΥΜΑΤΟΥΡΓΗΣ ΕΙΚΟΝΑΣ ΤΗΣ ΠΑΝΑΓΙΑΣ ΣΤΗΝ ΠΡΩΤΗ\nΜε παρουσία πλήθους πιστών έγινε την Πέμπτη ο εορτασμός της ευρέσεως της ιερής εικόνας της Παναγίας της Γοργοπηγής στην Ιερά Μονή της νήσου Πρώτης. Όπως κάθε χρόνο πλήθος προσκυνητών παίρνοντας τα καΐκια από τον Μάραθο μετέβησαν στο μικρό νησάκι που βρίσκεται σε κοντινή απόσταση, για να προσκυνήσουν στο μοναστήρι την ιερή και θαυματουργή εικόνα της Παναγίας της Γοργοπηγής που βρέθηκε το πρωινό της 24ης Σεπτεμβρίου 1984 στο μικρό λιμανάκι του νησιού. Στην εικόνα αναφέρεται το όνομα Παναγία η Γοργοπηγή και αναγράφεται η ημερομηνία 1832. Από τότε που βρέθηκε φυλάσσεται στο Ναό της Μεταμόρφωσης σε κρύπτη καθώς επιχείρησαν το 1986 να την κλέψουν. Άγνωστοι που είχαν μπει στο ναό, είχαν βάλει φωτιά και είχαν γράψει διάφορα πράγματα στους τοίχους. Το 1986 έγιναν τα εγκαίνια στον κεντρικό ναό της Παναγίας και το 1996 τα εγκαίνια στα παρεκκλήσια που τιμάται το ένα ο Άγιος Διονύσιος Ζακύνθου και στο άλλο ο Άγιος Στέφανος.\n400,000 ΕΥΡΩ ΑΝΑΣΑ ΓΙΑ ΤΟΝ Ο. Σ. ΄΄ΝΕΣΤΩΡ΄΄\nΆσχημη η χρονιά, λόγω καιρικών συνθηκών, για τα αμπέλια της Μεσσηνίας, όμως υπάρχει ελπίδα για τους παραγωγούς καθώς εγκρίθηκε δάνειο 400.000 ευρώ για τον οινοποιητικό συνεταιρισμό ΄΄Ο ΝΕΣΤΩΡ΄΄ στα πλαίσια ενίσχυσης όλων των οινοποιητικών μονάδων λόγω των ιδιαίτερων συνθηκών που επικράτησαν την περσινή χρονιά στην εμπορία του κρασιού. Το ποσό αυτό που εγκρίθηκε για το Νέστορα μπορεί να συμπληρωθεί με 250.000 ευρώ από αυτά που είχαν εγκριθεί για τον συνεταιρισμό της Νεμέας καθώς το εργοστάσιο αυτό φέτος δεν θα ανοίξει καθόλου λόγω της ολοσχερούς καταστροφής της παραγωγής από τις έντονες και συνεχείς βροχοπτώσεις που έπληξαν την περιοχή της Νεμέας το προηγούμενο διάστημα\nΈτσι οι παραγωγοί που έδωσαν το εισόδημα τους στο οινοποιείο του Πύργου θα πληρωθούν κανονικά και με τιμές πολύ καλύτερες από αυτές που περίμεναν ότι θα πάρουν. Μέχρι στιγμής στις αποθήκες του οινοποιείου έχουν συγκεντρωθεί 3.000 τόνοι μούστου από τα αμπέλια της Τριφυλίας που πρόλαβαν να τρυγηθούν, γιατί από δω και πέρα τα πράγματα δυσκολεύουν καθώς οι βροχές που συνεχίζονται όλο αυτό το διάστημα έχουν καταστρέψει το μεγαλύτερο μέρος της εναπομένουσας παραγωγής στους αμπελώνες.\nΙδιαίτερα στην περιοχή της Πυλίας η καταστροφή, όπως δείχνουν τα πράγματα θα είναι ολοσχερής καθώς τα αμπέλια της περιοχής αυτής είναι κατά το μεγαλύτερο μέρος ατρύγητα.\nCosta Navarino - θα υποδεχθεί το Μάϊο του 2010 τους πρώτους τουρίστες\nΤους πρώτους τουρίστες θα υποδεχθεί το Μάιο του 2010 η μεγαλύτερη τουριστική επένδυση που υλοποιείται αυτή τη στιγμή στη Μεσόγειο ύψους 550 εκατ. ευρώ. Πρόκειται για την επένδυση Costa Navarino της εταιρίας ΤΕΜΕΣ του εφοπλιστή Βασίλη Κωνσταντακόπουλου στην ΠΟΤΑ Μεσσηνίας που την επόμενη τουριστική περίοδο το Navarino Dunes θα ξεκινήσει τη λειτουργία του, όπως ανέφερε σήμερα σε ειδική εκδήλωση ο διευθύνων σύμβουλος της εταιρίας Αχιλλέας Κωνσταντακόπουλος. Η Costa Navarino είναι ένας νέος πολυτελής προορισμός στην Μεσόγειο, σε μια έκταση 10.000 στρεμμάτων. Είναι μια καταπράσινη περιοχή με λόφους και βουνά, που πλαισιώνεται από προστατευμένους κολπίσκους, μαγευτικές παραλίες και κοιλάδες με ελαιόδεντρα και αμπελώνες. Το συγκρότημα Navarino Dunes αναπτύσσεται σε μία περιοχή έκτασης 1.300 στρεμμάτων με παραθαλάσσια πρόσοψη ενός χιλιομέτρου αμμώδους παραλίας στο Ιόνιο Πέλαγος. Τα δύο resort hotels στο Navarino Dunes (Romanos Navarino Dunes Resort, The Luxury Collection και Westin Navarino Dunes Resort) που θα είναι διαμορφωμένα σε συγκροτήματα με βίλες, βρίσκονται κοντά στις πόλεις της Πύλου, Χώρας και Γαργαλιάνων , περίπου μισή ώρα από το διεθνές αεροδρόμιο της Καλαμάτας και με οδική πρόσβαση από την Αθήνα. Σε οτι αφορά την προσβασιμότητα ο κ. Κωνσταντακόπουλος υπογράμμισε ότι η αεροπορική εταιρία Air Berlin θα ξεκινήσει πτήσεις για Καλαμάτα από Νυρεμβέργη. Το Romanos Navarino Dunes Resort, The Luxury Collection θα περιλαμβάνει 321 πολυτελή δωμάτια και σουίτες με 142 ιδιωτικές πισίνες, καθώς και πολλές κοινόχρηστες πισίνες. Το Westin Navarino Dunes Resort θα διαθέτει 445 δωμάτια πολυτελείας και σουίτες με 123 ιδιωτικές πισίνες, καθώς και πολλές κοινόχρηστες πισίνες. Στις δραστηριότητες που θα αναπτυχθούν στις εκτάσεις της Costa Navarino θα περιλαμβάνονται επίσης αυτόνομο συνεδριακό κέντρο, spa/θαλασσοθεραπεία, εσωτερικές και εξωτερικές αθλητικές εγκαταστάσεις, θαλάσσιο πάρκο, κέντρο δημιουργικής απασχόλησης παιδιών, κέντρο ψυχαγωγίας, κεντρική πλατεία με καταστήματα και εστιατόρια, καθώς και ένα ευρύ φάσμα αθλητικών και πολιτιστικών δραστηριοτήτων για όλες τις ηλικίες. Στο Navarino Dunes υπολογίζεται ότι σε πρώτη φάση θα δημιουργηθούν περίπου 750 άμεσες θέσεις εργασίας, με προοπτική ο αριθμός αυτός να ανέλθει σταδιακά στις 1.200.\nΠΡΕΜΙΕΡΑ ΓΙΑ ΤΟ ΜΙΛΤΙΑΔΗ\nΣτην τελική ευθεία βρίσκεται πλέον ο Μιλτιάδης για την πρεμιέρα του πρωταθλήματος της Α’ τοπικής. Η ομάδα του Πύργου έδωσε το περασμένο Σάββατο το τελευταίο της φιλικό με το Νέστορα Πύλου και τα δείγματα ήταν θετικά. Φυσικά την προσεχή Κυριακή ο Μιλτιάδης θα βρει μπροστά του ένα σαφώς πιο δύσκολο αντίπαλο, όπως η Μεθώνη και το έργο του μόνο εύκολο δεν θα είναι.\nΑυτό πάντως δεν φοβίζει τους παίκτες του Δημήτρη Λίτσα που δείχνουν αποφασισμένοι να τα δώσουν όλα και να ξεκινήσουν με νίκη το φετινό μαραθώνιο.\nΑλλωστε αγωνίζονται στο γήπεδό τους και εκεί ως γνωστόν αποκτούν ξεχωριστή δυναμική. Το ευχάριστο για την τεχνική ηγεσία είναι πως η παρουσία στις προπονήσεις είναι μεγάλη και δεν υπάρχουν ιδιαίτερα προβλήματα εν όψει του αγώνα της πρεμιέρας.\nΟ Βαγγέλης Καλογερόπουλος είχε ένα ατύχημα στο χώρο εργασίας του και χτύπησε στα πλευρά, όμως το πιθανότερο είναι πως την Κυριακή θα είναι σε θέση να αγωνιστεί.\nΣίγουρη απουσία είναι του Μολδαβού Σκουτάρι που βρίσκεται εδώ και μία εβδομάδα στην πατρίδα του για προσωπικούς λόγους, ενώ δεν έχει εκδοθεί ακόμη το δελτίο του Λ. Χίντα. Η προετοιμασία του Μιλτιάδη ξεκίνησε από την Δευτέρα και θα πάει με καθημερινές προπονήσεις έως και την Παρασκευή.\nΟ ΠΕΡΙΦΕΡΕΙΑΚΟΣ ΔΡΟΜΟΣ ΤΩΝ ΓΑΡΓΑΛΙΑΝΩΝ\nΗ μελέτη περιβαλλοντικών επιπτώσεων για τον περιφερειακό δακτύλιο Γαργαλιάνων κατατέθηκε από την αρμόδια υπηρεσία του ΥΠΕΧΩΔΕ στο Νομαρχιακό Συμβούλιο Μεσσηνίας, για ενημέρωση και γνωμοδότηση. Πρόκειται, όπως αναφέρεται στη μελέτη, για δημοτικό δρόμο μήκους 3,9 περίπου χιλιομέτρων, με 2 λωρίδες κυκλοφορίας, χωρητικότητας 2.800 οχημάτων την ώρα. Η αρχή του έργου βρίσκεται κοντά στην ανατολική είσοδο της πόλης επί της υφιστάμενης εθνικής οδού Γαργαλιάνοι - Χώρα, όπου και θα δημιουργηθεί ο 1ος κόμβος. Ο περιφερειακός συνεχίζοντας ευθεία, συναντά το λόφο “Χονδροβούνι”, τον οποίο στη συνέχεια περιβάλλει περνώντας 80 μέτρα νότια - ανατολικά της νέας δεξαμενής του δήμου. Με κατεύθυνση νότια συναντά κάθετα το δρόμο Γαργαλιάνοι - Λεύκη. Στη συνέχεια αρχίζει να στρίβει δυτικά διερχόμενος το λόφο των εγκαταστάσεων του ΟΤΕ, περνώντας 100 μέτρα νότια απ’ αυτές. Στρίβοντας με κατεύθυνση βορειοδυτική συναντά τη νέα νοτιοδυτική είσοδο της πόλης και στη συνέχεια την οδό Γαργαλιάνων - Βρωμονερίου, την οποία και ακολουθεί έως τη σημερινή δυτική είσοδο (από Φιλιατρά) της πόλης, όπου δημιουργείται κυκλικός κόμβος. Στη μελέτη επισημαίνεται ότι «τα πλεονεκτήματα συνοπτικά για την προτεινόμενη χάραξη είναι ότι υπερτερεί οικονομικά και χωματουργικά των υπολοίπων, γι’ αυτό και προσαρμόζεται καλύτερα στο χώρο, χωρίς να δημιουργηθούν περιβαλλοντικά προβλήματα στην περιοχή. Στις περιμετρικά “κρίσιμες” περιοχές της πόλης δημιουργεί τον απαραίτητο χώρο για αξιοποίηση και μπορεί να ενταχθεί μελλοντικά στον ευρύτερο πολεοδομικό σχεδιασμό της περιοχής. Η διασταύρωση με το δρόμο της Λεύκης και η πρόσβαση προς το σχεδιαζόμενο αθλητικό κέντρο του Δήμου Γαργαλιάνων γίνεται με τις καλύτερες συνθήκες». Σημειώνεται πως «με το έργο αυτό επιτυγχάνεται η αποσυμφόρηση της πόλης από τη διερχόμενη από το κέντρο κυκλοφορία των επιβατικών αλλά και βαρέων οχημάτων.\nΑΠΟΖΗΜΙΩΣΕΙΣ ΑΠΟ ΤΗΝ ΠΕΜΠΤΗ\n26.656.495,85 ευρώ, σε 29.207 παραγωγούς 44 Νομών της χώρας, θα δώσει απο την Πέμπτη ο ΕΛΓΑ . Τα χρήματα αφορούν εκτιμήσεις και επανεκτιμήσεις, ζημιών στη φυτική παραγωγή, που έγιναν εντός του 2009 από βροχοπτώσεις, πλημμύρα, χαλάζι, παγετό, ανεμοθύελλα, καύσωνα, χιόνι, κατ’ εξαίρεση φυλλοβόλα δέντρα και άγρια ζώα σε διάφορες καλλιέργειες . Οι αποζημιώσεις αυτές αφορούν αγρότες των Νομών:.......\nΑιτωλοακαρνανίας, Αργολίδας, Αρκαδίας, Άρτας, Αττικής, Αχαΐας, Βοιωτίας, Γρεβενών, Δράμας, Δωδεκανήσου, Έβρου, Ζακύνθου, Ηλείας Ημαθίας, Ηρακλείου, Θεσπρωτίας, Θεσσαλονίκης, Ιωαννίνων, Καβάλας, Καρδίτσας, Καστοριάς, Κιλκίς, Κοζάνης, Κορινθίας, Λακωνίας, Λάρισας, Λασιθίου, Λέσβου, Μαγνησίας, Μεσσηνίας, Ξάνθης, Πειραιώς, Πέλλας, Πιερίας, Πρεβέζης, Ρεθύμνης, Ροδόπης, Σερρών, Σάμου, Τρικάλων, Φθιώτιδας, Φλώρινας, Χαλκιδικής, και Χανίων ‘Όλες οι παραπάνω αποζημιώσεις θα δοθούν μέσω λογαριασμών της Α.Τ.Ε στους δικαιούχους παραγωγούς.\nΜΕΤΑ ΤΟ ΧΑΛΑΖΙ ΟΙ ΑΙΤΗΣΕΙΣ ΠΡΟΣ ΤΟΝ ΕΛΓΑ\nΜέχρι το τέλος αυτής της εβδομάδας θα μπορούν οι παραγωγοί της περιοχής του Δήμου Νέστορος να υποβάλλουν αιτήσεις προς τον ΕΛΓΑ για εκτίμηση των ζημιών που υπέστησαν από την έντονη χαλαζόπτωση της προηγούμενης Δευτέρας. Χαλάζι που μέσα σε λίγη ώρα με την ένταση και το μέγεθός του κατέστρεψε μια ολόκληρη χρονιά κόπου και παραγωγής.\nHδη έχει υποβάλει αίτηση ένας μεγάλος αριθμός παραγωγών και συνεχίζουν να υποβάλλουν αρκετοί ακόμη. Οι περισσότεροι, σημείωσε, είναι από το Μυρσινοχώρι και την ευρύτερη γύρω περιοχή, ενώ τα ποσοστά ζημιάς που δηλώνονται είναι από 50% και πάνω.\nΑπό εκεί και πέρα, σημείωσε ο κ. Τσορώνης, πέρα από την πρώτη εκτίμηση που έγινε από\nτους υπευθύνους του ΕΛΓΑ, με την ολοκλήρωση της διαδικασίας των αιτήσεων αναμένεται να\nέρθουν γεωπόνοι του ΕΛΓΑ για εξατομίκευση των ζημιών. Προβλήματα όμως, τόνισε, έχουν\nδημιουργηθεί και στο οδικό δίκτυο και ήδη η Νομαρχία έχει ανταποκριθεί στο αίτημα του δήμου κι έχει στείλει γκρέιντερ που εργάζεται στην περιοχή, στο αγροτικό δίκτυο και σε σημεία\nπου έχουν γίνει αδιάβατα, προκειμένου να βελτιωθεί η κατάσταση. Σε λίγες μέρες ξεκινά η\nελαιοσυγκομιδή, και αν δεν αποκατασταθούν οι δρόμοι ο κόσμος δεν θα μπορεί να πάει ούτε στα χωράφια.\nΤέλος, σε συνεργασία με την Νομαρχία έχει αποσταλεί αίτημα προς το υπουργείο Εσωτερικών προκειμένου να υπάρξει οικονομική ενίσχυση για την αποκατάσταση των μεγάλων ζημιών που έχουν υποστεί τα οδικά δίκτυα του Δήμου Νέστορος.\nΑΝΑΣΤΑΤΩΜΕΝΟ ΤΟ ΧΩΡΙΟ ΑΠΟ ΠΡΩΤΟΦΑΝΕΣ ΚΡΟΥΣΜΑ ΛΗΣΤΕΙΑΣ\nΚάθε χρόνο τα ίδια και τα ίδια, μα φέτος ξεκίνησαν με άγριες διαθέσεις. Ο λόγος για την εγκληματικότητα που κάθε χρόνο βρίσκετε σε έξαρση την περίοδο, από τον τρύγο των αμπελιών μέχρι την περίοδο της ελαιοσυγκομιδής. Τόσα χρόνια, όμως, αρκούνταν στις κλοπές εν τη απουσία των ιδιοκτητών, τουλάχιστον στο χωριό μας, φέτος η χρονιά ξεκίνησε με ένα πολύ ανησυχητικό περιστατικό που έχει προκαλέσει αναστάτωση στο χωριό μας μιας και δεν έχει προηγούμενο. Συγκεκριμένα προχθές το βράδυ γύρω στις δυο τα ξημερώματα, πενήντα μέτρα από την πλατεία του χωριού, έγινε ληστεία με θύμα έναν 70 χρόνο συγχωριανό μας, τον Κώστα Χρονόπουλο ( κοντολιά ), ο οποίος βρέθηκε φιμωμένος και δεμένος στο σπίτι του. Λίγη ώρα πριν τον είχαν επισκεφτεί στο σπίτι του τέσσερις αλλοδαποί βουλγαρικής καταγωγής , τρεις άντρες και μια γυναίκα και αφού τον φίμωσαν και τον έδεσαν του αφαίρεσαν από το κομοδίνο του κρεβατιού του έξι χιλιάδες ευρώ. Μετά από λίγη ώρα αφού μπόρεσε και έβγαλε το μαντίλι που ήταν φιμωμένος άρχιζε να καλεί σε βοήθεια για καλή του τύχη περνούσε έξω από το σπίτι του ο μεγάλος γιός του και άκουσε τις φωνές, μπήκε μέσα και τον ελευθέρωσαν. Πρέπει να σημειώσουμε πως ο συγκεκριμένος συγχωριανός μας αντιμετώπιζε χρόνια προβλήματα υγείας που δεν του επέτρεπαν να βγαίνει πολύ συχνά από το σπίτι του, τους τελευταίους τρείς μήνες όλοι στο χωριό είχαν παρατηρήσει ότι είχε αρχίσει να βγαίνει πολύ συχνά και να είναι πολύ ευδιάθετός. Μετά από το γεγονός αυτό μαθεύτηκε στο χωριό ότι η συγκεκριμένη Βουλγάρα τον είχε πλησιάσει εδώ και καιρό και είχαν κάποια επικοινωνία ώστε να μπορεί να της δείξει εμπιστοσύνη και να μπορεί να της ανοίξει την πόρτα του σπιτιού του οποιαδήποτε ώρα. Σύμφωνα με την αστυνομία πρόκειται για επαγγελματίες κακοποιούς που δρουν με τρόπο οργανωμένο. Η αστυνομική διεύθυνση Μεσσηνίας έχει αναλάβει τις ανακρίσεις και ήδη το θύμα έχει κληθεί για αναγνώριση αρκετών υπόπτων.\nΣΤΑ 1,06 ΕΥΡΩ ΤΟ ΚΙΛΟ Η ΑΜΑΚΙΝΑΡΙΣΤΗ ΣΤΑΦΙΔΑ\nΗ Ενωση Αγροτικών Συνεταρισμών Μεσσηνίας βελτίωσε την τιμή της αμακινάριστης σταφίδας στα 1,06 ευρώ το κιλό, από 1,03 που είχε αρχικά ανακοινωθεί, μετά τις διαμαρτυρίες των παραγωγών και της Διαχειριστικής Επιτροπής. Σε ανακοίνωσή της υποστηρίζει: «Η ΕΑΣ Μεσσηνίας, συνεπής στη δέσμευσή της απέναντι στους σταφιδοπαραγωγούς ότι τα 1,03 ευρώ το κιλό αποτελούσαν τιμή βάσης για την αμακινάριστη σταφίδα, οριστικοποίησε με χθεσινή της απόφαση το τελικό κόστος (φύρα, εργατικά, μεταφορά) στα 4 λεπτά το κιλό, με δοκιμή μακιναρίσματος που έγινε στο εργοστάσιο της Θουρίας. Συνεπώς, όσοι παραγωγοί παραδώσουν αμακινάριστη σταφίδα στην Ενωση, θα πληρωθούν 1,06 το κιλό, σ’ ένα μήνα από την παράδοση».\nΙΤΑΛΙΑ, ΙΣΠΑΝΙΑ ΚΑΙ ΤΥΝΗΣΙΑ ΚΑΘΟΡΙΖΟΥΝ ΤΙΣ ΤΙΜΕΣ ΤΟΥ ΕΛΑΙΟΛΑΔΟΥ\nΠαρά τις συνεχείς ανόδους των τιμών του ελληνικού ελαιολάδου, που οδήγησαν σε συμπεράσματα πως θα προσεγγίσει σταδιακά και το «ψυχολογικό φράγμα» των 3 ευρώ το κιλό, την προηγούμενη εβδομάδα σημειώθηκε αλλαγή στην συμπεριφορά των Ιταλών εμπόρων σταματώντας τις εμπορικές πράξεις και πιέζοντας για αγορές μόνο πολύ καλών έξτρα παρθένων προσφέροντας τιμές κάτω των 2,95 ευρώ το κιλό.\nΣυγκεκριμένα, οι τιμές παραγωγού, που ήταν «κολλημένες» στα 2-2,20 ευρώ ανά κιλό, κινήθηκαν ανοδικά τον Αύγουστο κερδίζοντας 30-40 λεπτά. Ομως οι ελπίδες των παραγωγών για νέα άνοδο των τιμών διαψεύσθηκαν, επί του παρόντος, καθώς το τελευταίο δεκαήμερο σημειώθηκε πτώση γύρω στα 10 λεπτά.\nΣύμφωνα με παράγοντες της αγοράς η άνοδος της τιμής του ελαιολάδου ήταν συγκυριακή, οφειλόμενη σε ενδιαφέρον κυρίως Ισπανών εμπόρων, που αναζητούσαν παρθένο ελληνικό\nελαιόλαδο λόγω της αναμενόμενης μειωμένης παραγωγής της χώρας τους κατά 300.000 τόννους φέτος.\nΟσον αφορά την στάση των Ιταλών σημειώνουν πως αξιοποιούν αυτή την περίοδο ποσότητες τυνησιακού ελαιολάδου, που εισέρχονται αδασμολόγητες στην Ευρωπαϊκή Ενωση, και παράλληλα «μετρούν» τη στάση που θα τηρήσει η ελληνική αγορά.\nΟσον αφορά τις προβλέψεις για την φετινή παραγωγή, οι βροχοπτώσεις των τελευταίων ημερών επέδρασαν θετικά στην πορεία της καινούργιας σοδειάς στη χώρα μας, που σύμφωνα με νεότερες εκτιμήσεις μπορεί να φθάσει και τους 250.000 τόννους.\nΣε ό,τι αφορά την ισπανική αγορά, την περασμένη εβδομάδα οι τιμές ex factory εμφανίστηκαν σταθερές και κυμάνθηκαν γύρω στα 2,50 με 2,55 ευρώ το κιλό τα εξαιρετικά παρθένα\nελαιόλαδα, στα 2,45 με 2,50 ευρώ το κιλό τα παρθένα και στα 2,40 ευρώ το κιλό οι βιομηχανικοί άσοι.\nΑΚΡΑΙΑ ΚΑΙΡΙΚΑ ΦΑΙΝΟΜΕΝΑ ΤΟ ΜΕΛΛΟΝ ΤΗΣ ΕΛΛΑΔΑΣ\nΑνυπόφορες πόλεις, τουριστικοί προορισμοί με καύσωνες, δύσκολες μέρες για τη γεωργία, εθνικοί δρυμοί σε κίνδυνο. Κάπως έτσι συνοψίζονται τα κύρια συμπεράσματα της νέας επιστημονικής έκθεσης του WWF Ελλάς, «Το αύριο της Ελλάδας: επιπτώσεις της κλιματικής αλλαγής στην Ελλάδα κατά το άμεσο μέλλον», που παρουσιάστηκε σε ειδική συνέντευξη τύπου, από το WWF Ελλάς και το Εθνικό Αστεροσκοπείο. Αντικείμενο της έκθεσης είναι η πρόβλεψη των επιπτώσεων της κλιματικής αλλαγής στην Ελλάδα κατά την περίοδο 2021-2050. Σύμφωνα με τα αποτελέσματα της έρευνας, η ήδη υπάρχουσα δυσφορία των κατοίκων στις πόλεις πρόκειται να ενταθεί. Οι κάτοικοι πόλεων όπως η Θεσσαλονίκη, η Πάτρα, η Λαμία και η Λάρισα θα υπόκεινται μέχρι και σε 20 περισσότερες ημέρες καύσωνα.\nΠαράλληλα, σε Λαμία, Λάρισα, Βόλο, Θεσσαλονίκη και Αθήνα, η συνολική βροχόπτωση θα μειωθεί, αλλά αναμένεται να αυξηθούν κατά 10-20% οι ακραίες βροχοπτώσεις. Με άλλα λόγια φαίνεται πως αυξάνεται ο κίνδυνος τόσο για την έξαρση των πλημμυρικών φαινομένων όσο και για εξάπλωση πυρκαγιών στα περιαστικά δάση. Σημαντικά θα επηρεαστούν και οι τουριστικοί προορισμοί της χώρας μας. Από 5 έως και 15 περισσότερες θα είναι οι μέρες με καύσωνα στους υπό εξέταση τουριστικούς νομούς, ενώ θα αυξηθούν περαιτέρω και οι νύχτες όπου η θερμοκρασία δεν θα πέφτει κάτω από τους 20ο C, κυρίως στις νησιωτικές περιοχές, όπως η Ρόδος και τα Χανιά. Κάτι τέτοιο, σε συνδυασμό με υψηλά επίπεδα υγρασίας, μπορεί να επιδεινώσει τις συνθήκες δυσφορίας.\nΑκόμη ένας αρνητικός παράγοντας είναι και η πρόβλεψη για σημαντική αύξηση του κινδύνου εξάπλωσης πυρκαγιάς στις υπό εξέταση τουριστικές περιοχές. Από την άλλη, η έρευνα δείχνει πως θα αυξηθούν, κατά σχεδόν ένα μήνα, οι ημέρες με θερμοκρασία άνω των 25ο C, γεγονός που ενδέχεται να οδηγήσει σε επιμήκυνση της τουριστικής περιόδου. Οι δέκα μεγαλύτεροι αγροτικοί νομοί της χώρας θα δεχθούν μεγάλη πίεση από την κλιματική αλλαγή, με αποτέλεσμα να αυξηθούν οι μέρες καύσωνα, οι συνεχόμενες ημέρες χωρίς βροχή, να μειωθούν οι χειμερινές βροχοπτώσεις και συνεπώς να αυξηθεί κατά πολύ ο κίνδυνος πυρκαγιάς. Για παράδειγμα, στην Εύβοια αναμένονται περισσότερες από 25 επιπλέον ξηρές ημέρες σε σχέση με σήμερα, οι Σέρρες και η Λάρισα θα ζήσουν 20 περισσότερες μέρες καύσωνα, ενώ στο Ηράκλειο και την Πέλλα οι βροχοπτώσεις το χειμώνα θα μειωθούν κατά 15%. Οποιαδήποτε πρόβλεψη για πιθανές βλάβες στις καλλιέργειες είναι παρακινδυνευμένη αλλά τα γενικά ευρήματα φανερώνουν αυξημένο κίνδυνο για ερημοποίηση νέων εκτάσεων και μείωση στη διαθεσιμότητα νερού. Η κλιματική αλλαγή θα θέσει σε τρομερή δοκιμασία και τους Εθνικούς Δρυμούς, καθώς προβλέπεται αύξηση των ημερών με υψηλό ρίσκο εμφάνισης πυρκαγιάς σε όλους τους Δρυμούς της χώρας. «Οι προβλέψεις για την Ελλάδα δεν είναι ευοίωνες, γεγονός που κάνει ακόμη πιο επιτακτική την ανάγκη άμεσης αξιοποίησης της έρευνας από το σύνολο των αρμόδιων δημόσιων φορέων και την υλοποίηση ενός ολοκληρωμένου προγράμματος προσαρμογής της χώρας στις επιπτώσεις της κλιματικής αλλαγής», σημειώνει ο Χρήστος Γιαννακόπουλος, κύριος ερευνητής του Εθνικού Αστεροσκοπείου και βασικός συντάκτης της έκθεσης.\n«Η Πολιτεία δεν μπορεί να ισχυριστεί πλέον ότι δεν γνωρίζει τι ενδέχεται να συμβεί στο μέλλον. Έχει καθήκον και υποχρέωση, όχι μόνο να λάβει όλα τα μέτρα στο εσωτερικό της χώρας για τη διαφύλαξη των φυσικών πόρων, αλλά πολύ περισσότερο να αναλάβει πρωτοβουλίες και να απαιτήσει μια καλή συμφωνία στην Κοπεγχάγη, ώστε να αποτραπούν οι χειρότερες επιπτώσεις της κλιματικής αλλαγής.\nΗ νέα κυβέρνηση πρέπει να θέσει τα ζητήματα της Κοπεγχάγης και της προσαρμογής της χώρας στις μελλοντικές κλιματικές συνθήκες ως μέγιστες προτεραιότητες», καταλήγει ο Δημήτρης Καραβέλλας, Διευθυντής του WWF Ελλάς.\nΤΕΚΜΙΡΙΩΜΕΝΑ ΑΝΗΣΥΧΟΣ ΓΙΑ ΤΟΥΣ ΚΙΝΕΖΟΥΣ... Ο ΚΑΡΑΜΠΑΤΣΟΣ\nΥψηλόβαθμοι Κινέζοι πάνε κι έρχονται στη Μεσσηνία την ίδια ώρα που τόνοι κάθε είδους κινέζικων εμπορευμάτων ξεφορτώνονται νυχθημερόν στη χώρα μας μαζί με τους εκατοντάδες πωλητές τους… Αναρωτιέται κανείς άραγε τι πραγματικά κρύβεται πίσω από τα χαμόγελα αυτών των επισκεπτών;\nΕΜΠΟΡΙΟ & ΠΑΡΑΕΜΠΟΡΙΟ\nΟι καταστηματάρχες παρακολουθούν άναυδοι τα κινεζικά καταστήματα να ανοίγουν το ένα μετά το άλλο χωρίς καν να πληρούν τις νόμιμες προϋποθέσεις και, σε αντίθεση με τα ελληνικά, η κρίση να μην τα αγγίζει… Κινέζοι πωλητές αθόρυβοι και διακριτικοί πωλούν χωρίς ίχνη και τιμολόγια τροφοδοτώντας τις λαϊκές αγορές και τους καλύτερους πελάτες τους τσιγγάνους… Κι αν εμφανιστεί η Εφορία στον Λη, αυτός εξαφανίζεται μαζί με τα χρέη και στη θέση του μπαίνει ο Γιού… Γιατί υπάρχει αυτή η ανοχή; Γιατί κανείς δεν φαίνεται να ενοχλείται; Έχει δει κάποιος ..........αρμόδιος τα ισοζύγια εισαγωγών–εξαγωγών με την Κίνα; Κι αν έχει δει τις μηδενικές ελληνικές εξαγωγές προς τη χώρα αυτή και τα αστρονομικά νούμερα των εισαγωγών από την Κίνα (μη συμπεριλαμβανομένων βεβαίως των παρανόμων), πως μπορεί και κοιμάται ήσυχος;\nΕΛΑΙΟΛΑΔΟ & ΕΞΑΓΩΓΕΣ ΣΤΗΝ ΚΙΝΑ\nΗ Ελλάδα έγινε μόδα στην Κίνα με τους Ολυμπιακούς Αγώνες και οι Κινέζοι μαζί με τον αρχαίο πολιτισμό έμαθαν και το ελαιόλαδο ως προϊόν της υγιεινής διατροφής, στην οποία δίνουν έμφαση. Γνωρίζουν ότι στη Σι Λα -όπως λέγεται η Ελλάδα στα κινεζικά- παράγεται λάδι καλής ποιότητας… Αποδεικνύεται όμως ότι αντί να αγοράσουν δικό μας ελαιόλαδο, προτιμούν να τυποποιούν φτηνότερα ελαιόλαδα αμφιβόλου ποιότητας και προέλευσης με ελληνικές εμπορικές ονομασίες…Η μήπως πρέπει να θυμίσουμε ότι η κινεζική εταιρεία Weihai Fangzheng International Personnel Technical & Cooperative Co ξεσκεπάστηκε πρόσφατα από τους κρητικούς λίγο πριν κατοχυρώσει την κυκλοφορία αμφιβόλου ποιότητας ελαιολάδων με την εμπορική επωνυμία «SITIA»… Και φυσικά, να θυμίσουμε επίσης ότι λίγες μέρες αργότερα, παρουσιάστηκε αντίστοιχο φαινόμενο καπηλείας με το Π.Ο.Π. ελαιόλαδο της Καλαμάτας: επιβεβαιώθηκε ότι ελαιόλαδα ύποπτης προέλευσης και σύστασης κυκλοφορούν στην Κίνα με την επωνυμία «Καλαμάτα» τη στιγμή που δεν πραγματοποιούνται εξαγωγές χύμα ελαιολάδου από την Μεσσηνία προς την Κίνα…Θεωρείται δεδομένο ότι οι Κινέζοι παραχαράκτες προσπαθούν να εκμεταλλευτούν το γεγονός ότι στη χώρα τους είναι γνωστό το ελαιόλαδο Καλαμάτας, καθώς ιδιώτες και συνεταιρισμοί εξάγουν κάποιες μικρές ποσότητες και πολλές φορές Κινέζοι επιχειρηματίες έχουν επισκεφθεί την Μεσσηνία… Τι λένε οι Μεσσήνιοι αρμόδιοι γι’αυτό;\nΚαι ερωτούμε: Η Κίνα έχει χαράξει και ασκεί την πολιτική της. Εμείς όμως τι κάνουμε εκτός από το να είμαστε πιόνια αυτής της πολιτικής; Γιατί δεν έχει μέχρι σήμερα ληφθεί κανένα απολύτως μέτρο για την ανάσχεση της εφιαλτικής εξάπλωσης του κινέζικου παραεμπορίου; Γιατί οι επιχειρήσεις οφείλουν να αντιμετωπίσουν μόνες τους τον μαφιόζικο εμπορικό πόλεμο από το ασιατικό τραστ, που επιχειρεί να ελέγξει το συντριπτικό μερίδιο της λιανικής με μαϊμού και κάκιστης ποιότητας εμπορεύματα; Και γιατί κανείς δεν νοιάζεται που απλώνει τα πλοκάμια του σε όλα τα αστικά κέντρα της Χώρας, τη στιγμή που πολλές επιχειρήσεις και οι εργαζόμενοι σε αυτές αγωνιούν προ της επερχόμενης καταιγίδας λουκέτων; Ποιος επιτέλους θα χτυπήσει τη γροθιά στο τραπέζι και θα ξεσκεπάσει τη διαπλοκή των Κινέζων με τις αρμόδιες διοικητικές, τελωνειακές, ελεγκτικές και αστυνομικές αρχές, που έχει επιτρέψει τη μετατροπή της ελληνικής αγοράς σε ξέφραγο-κινέζικο–αμπέλι; Πόσα χρόνια θα περιμένουμε ακόμα εις μάτην τους κινέζους επενδυτές και τουρίστες που θα μας γεμίσουν λεφτά; Εν μέσω όλων αυτών των καυτών αλλά αναπάντητων ερωτημάτων, υψηλόβαθμοι Κινέζοι πάνε κι έρχονται στη Μεσσηνία, οι αρμόδιοι τους ανοίγουν τις πόρτες τους και τις αγκαλιές τους και ετοιμάζονται να αδελφοποιηθούν και να υπογράψουν Μνημόνια Συνεργασίας μαζί τους…\nΟ επιχειρηματικός κόσμος της Μεσσηνίας εύλογα προβληματισμένος ερωτά: Έχουν ληφθεί υπόψη όλα αυτά τα ερωτήματα στο Μνημόνιο Συνεργασίας που πρόκειται να υπογραφτεί με την ευκαιρία της αδελφοποίησης Καλαμάτας και της Κινέζικης πόλης ΣΙΑΝ.Έχει προνοήσει ο κ. Δήμαρχος Καλαμάτας και οι εμπνευστές της αδελφοποίησης –εκτός από τα ταξίδια αναψυχής που είναι τα τυχερά των αδελφοποιήσεων- να κατοχυρώνεται και ο επιχειρηματικός κόσμος της Μεσσηνίας; Η μήπως η αδελφοποίηση θα είναι ένα ακόμα βήμα στο υπάρχον χάος και θα λειτουργεί ως ‘δούρειος ίππος’ για την είσοδο των άπληστων «φίλων» ασιατών; Έχουν αναρωτηθεί τι είδους σχέσεις μπορούμε να καλλιεργήσουμε με μια χώρα που σκέφτεται μονομερώς και απειλεί τις οικονομίες παγκοσμίως με αθέμιτες και πρωτόγνωρα επικίνδυνες εμπορικές τακτικές ; Ποια είναι η θέση τους για τον αθέμιτο και ολοένα αυξανόμενο ανταγωνισμό από την εισαγωγή των κινεζικών προϊόντων; Και για το γεγονός ότι η αγορά έχει καταντήσει αμπέλι ξέφραγο και έρμαιο των κινεζικών συμφερόντων;\nΑξιότιμε κύριε Δήμαρχε και λοιποί αρμόδιοι: Τα ερωτήματα αυτά βασανίζουν τον επιχειρηματικό κόσμο της περιοχής ευθύνης σας και οφείλετε να σκύψετε πάνω σε αυτά, να τα σεβαστείτε και όχι να ενεργείτε χωρίς να τα λαμβάνετε υπόψη. Η κινεζική βιομηχανία επωφελούμενη από την ανοχή των αρχών μας περιμένει χαμογελώντας στη γωνία για να κάνει μια ολοκληρωτικά θριαμβευτική είσοδο στη Μεσσηνία και στην Ελλάδα και να αφανίσει ακόμα περισσότερες ελληνικές επιχειρήσεις. Και αν οι στόχοι της αδελφοποίησης είναι πολιτιστικοί, επιτρέψτε μας να σας υπενθυμίσουμε ότι ο δήμος ζει και δραστηριοποιείται πολιτιστικά -εν πολλοίς- χάρη στις επιχειρήσεις και χωρίς αυτές το μέλλον αβέβαιο! Αντί συμπεράσματος και εν όψει της αδελφοποίησης, θα κλείσουμε με μια λεπτομέρεια από την κινεζική γλώσσα και ετυμολογία: οι Κινέζοι γράφουν τη λέξη «κρίση» με δύο ιδεογράμματα, το ένα σημαίνει «κίνδυνος» και το άλλο «ευκαιρία». Το «κίνδυνος» καλώς το βάζουν γιατί είναι πάντα συστατικό μιας κρίσης. Το «ευκαιρία» όμως σίγουρα επιδέχεται περαιτέρω ανάλυσης… Οι παραγωγικές τάξεις της Μεσσηνίας έκαναν αυτή την ανάλυση και μόλις σας ανέπτυξαν το θέμα. Ώρα, να βγάλετε τα δικά σας συμπεράσματα και να υπερασπιστείτε τους ντόπιους επιχειρηματίες, την τοπική οικονομία. Και… γρηγορείτε κύριοι για να πράξετε τα δέοντα προτού να είναι αργά.\nΓια το Συντονιστικό Όργανο των Παραγωγικών Τάξεων\nΑΝΑΚΟΙΝΩΣΗ ΤΟΥ ΠΟΛΙΤΙΣΤΙΚΟΥ ΣΥΛΛΟΓΟΥ ΑΜΠΕΛΟΦΥΤΟΥ\nΕίμαστε στην ευχάριστη θέση να σας ενημερώσουμε ότι ήρθε η στιγμή να συγκεντρωθούμε και να βάλουμε μπροστά την επαναλειτουργία του Συλλόγου. Στις 18 Οκτωβρίου 2009, ημέρα Κυριακή και ώρα 10.00 π.μ. στην αίθουσα της Ενωσης Λογιστών (Κάνιγγος 27, 5ος όροφος Αθήνα) θα μαζευτούμε όλοι οι Αγορελιτσανοί που μένουμε... όπου Γης προκειμένου να πραγματοποιηθεί η Γενική Συνέλευση που θα σηματοδοτήσει την επαναλειτουργία του Πολιτιστικού Συλλόγου Αμπελοφύτου. Σύντομα θα λάβετε και επιστολή είτε με το ηλεκτρονικό ταχυδρομείο είτε μέσω ΕΛΤΑ.\nΠΡΟΣΛΗΨΕΙΣ ΣΤΟ ΙΝΣΤΙΤΟΥΤΟ ΑΣΤΡΟΣΩΜΑΤΙΔΙΑΚΗΣ ΦΥΣΙΚΗΣ ΣΤΗΝ ΠΥΛΟ\nΤο Ινστιτούτο Αστροσωματιδιακής Φυσικής «Νέστωρ», στο πλαίσιο της υλοποίησης κοινοτικών και εθνικών ερευνητικών έργων, γνωστοποιεί με ανακοίνωσή του ότι θα συνεργαστεί με επιστήμονες, αποφοίτους ΑΕΙ ή ΤΕΙ και τεχνολόγους ή τεχνίτες.\nΗ απασχόληση θα είναι με τη μορφή σύμβασης μίσθωσης έργου και ο τόπος απασχόλησης θα είναι η Πύλος. Συγκεκριμένα, το Ινστιτούτο ενδιαφέρεται για φυσικούς, πτυχιούχους Πληροφορικής, ηλεκτρονικό, μηχανολόγο, ηλεκτροτεχνίτη, μηχανοτεχνίτη, μηχανουργό, εφαρμοστή - ηλεκτροσυγκολλητή, χειριστή ανυψωτικών μηχανημάτων. Οι ενδιαφερόμενοι μπορούν να λάβουν περισσότερες πληροφορίες και να υποβάλουν τις αιτήσεις τους στη Γραμματεία του Ινστιτούτου «Νέστωρ», Αναγνωσταρά 111, 24001 Πύλος, (τηλ. κέντρο\n27230-23300, Φαξ 27230-28338).\nΑβεβαιότητα στην αγορά ελαιολάδου μετά την αλλαγή στάσης των Ιταλών\nΗ αστάθεια και η αβεβαιότητα επανήλθαν στην αγορά του ελαιολάδου μετά την ξαφνική αλλαγή της στάσης των Ιταλών, οι οποίοι άρχισαν και πάλι να αδιαφορούν για το ελληνικό προϊόν.\nΗ ξαφνική αλλαγή στάσης των Ιταλών επαναφέρει την αστάθεια και την αβεβαιότητα στην αγορά του ελαιολάδου, ένα μόλις βήμα πριν από την έναρξη της νέας παραγωγής.\nΟι γείτονές μας εμφανίζονται πλέον αδιάφοροι για το κλείσιμο εμπορικών πράξεων, ενώ ταυτόχρονα συζητούν τιμές για τα πολύ καλά έξτρα παρθένα ελαιόλαδα στην καλύτερη των περιπτώσεων στα 2,95 ευρώ/κιλό.\nΗ κατάσταση που θα προκύψει στην αγορά θα εξαρτηθεί αφενός από τη στάση που θα κρατήσουν οι Ιταλοί, οι οποίοι, σύμφωνα με τις πληροφορίες που υπάρχουν, αξιοποιούν αυτή την περίοδο ποσότητες τυνησιακών ελαιολάδων, αφετέρου από τη στάση που θα τηρήσει η ελληνική πλευρά.\nΕν τω μεταξύ, οι τελευταίες βροχές δημιουργούν ευνοϊκότερες προσδοκίες για το ύψος της νέας παραγωγής, η οποία εκτιμάται ότι θα κυμανθεί στην περιοχή των 250.000 τόνων.\nΣε ό,τι αφορά την ισπανική αγορά, την τελευταία εβδομάδα οι τιμές ex factory εμφανίζονται σταθερές και διαμορφώνονται πλέον γύρω στα 2,50 με 2,55 ευρώ/κιλό τα εξαιρετικά παρθένα ελαιόλαδα, στα 2,45-2,50 ευρώ/κιλό τα παρθένα και στην περιοχή των 2,40 ευρώ/κιλό οι βιομηχανικοί άσοι.\nΤι μπορεις να κανεις για την Πατριδα σου?\nΑλλη μια χαμενη χρονια για τα δαση μας\nΞοδευτηκαν 300-400 εκ. Ευρω για καταστολη και μολις 50 εκ για την προληψη και φυλαξη\nΕλλειπης συντονισμος- υπαρχουν υπηρεσιες που η μια δεν μιλαει στην αλλη\nΑνακατευονται πολλοι φορεις που στο τελος λειτουργουν ανταγωνιστικα\nΠολιτικη προστασια καθηκον της οποιας ειναι η οργανωση ολων των φορεων που δεν ανηκουν στο δημοσιο πχ των εθελοντων- ανυπαρκτη.Θυμαμαι το 2007 στην Παρνηθα κατι ασχετους τυπους να ψαχνουν πως να πανε στον Αγιο Πετρο και το Κεραμιδι.\nΔιαλυσαν το σωμα των δασοκομαντος\nΠολλοι αρμοδιοι-επικαλυψη αρμοδιοτητων-ανευθυνοτητα.Αν τους ρωτησεις ολοι πιστευουν οτι εκαναν τη δουλεια τους σωστα!\nΔεν υπαχει κτηματολογιο, δασολογιο, δασικοι χαρτες,χαρτογραφηση και ομαδοποιηση βλαστησης και βρισκομαστε εκ των υστερων να κυνηγαμε την φωτια απο πισω\nΜεγαλος αριθμος εμπρησμων ξεκιναει για αλλαγη χρησης γης\nΟι πολιτικες που εφαρμοζονται ευνοουν τους καταπατητες\nΠοιοι ειναι λοιπον αυτοι οι πολιτικοι,οι δημοσιοι φορεις,οι υπηρεσιες που εμπλεκονται στην υποθεση της προστασιας του περιβαλλοντος στην χωρα μας.\nΕιναι ο ΚΑΘΡΕΦΤΗΣ ΤΗΣ ΚΟΙΝΩΝΙΑΣ ΜΑΣ\nΕμεις οι ιδιοι που παμε και αγοραζουμε αγρους να βαλουμε το αυθαιρετο,κτιζουμε πανω στα ρεματα και στα δαση,πεταμε αποβλητα,γεμιζουμε σκουπιδια τις παραλιες,δεν σεβομαστε το περιβαλλον,και ερχεται η ωρα να πληρωσουμε.\nΔεν μας φταινε σε τιποτα ομως οι επομενες γενιες, ουτε ο πλανητης ειναι ιδιοκτησια μας. Δανεικος ειναι απο τα παιδια μας και οφειλουμε να τον παραδωσουμε αν οχι καλυτερο τουλαχιστον οπως οπως τον βρηκαμε.\nΙδρωνει κανενος το αυτι?\nΑπο οσο μπορω να κρινω βλεποντας τριγυρω την συμπεριφορα της πλοιονοτητας των νεοελληνων\nΜην ρωτας λοιπον τι μπορει να κανει η Πατριδα σου για σενα.Αναρωτησου τι μπορεις να κανεις εσυ για αυτη.\nΕΝΑΣ ΧΡΟΝΟΣ ΑΝΑΡΤΗΣΕΩΝ\nΈνας χρόνος πέρασε κιόλας από την ημέρα που σε αυτό εδώ το blog κάναμε την πρώτη ανάρτηση μας. Από την πρώτη ημέρα μέχρι σήμερα ο σκοπός μας, που είναι η προβολή και η παρουσίαση των προβλημάτων του χωριού μας, τηρήθηκε κατά γράμμα. Δεν χρησιμοποιήθηκε αυτό εδώ το βήμα για κανέναν άλλο απολύτως σκοπό παρά μόνο για να αναδειχθούν κάποια προβλήματα του χωριού μας, της Τριφυλίας και της Μεσσηνίας. Παράλληλα προσπαθήσαμε να φέρουμε σε πιο στενή επαφή τους απόδημους συγχωριανούς μας με τον τόπο καταγωγής τους και να ερεθίσουμε το ενδιαφέρον τους γι αυτόν. Ένα άλλο σημείο στο οποίο δώσαμε ιδιαίτερη βαρύτητα ήταν η επαφή μας με τα άλλα blog της περιοχής μας για να μπορέσουμε να προβάλουμε με μεγαλύτερη δύναμη τα κοινά προβλήματα που αντιμετωπίζει ή περιοχή μας. Με έκπληξη όμως διαπιστώσαμε ότι όλοι οι συνάδελφοι blogger όποιο πρόβλημα παρουσιαζόταν το προβάλαμε ταυτόχρονα σαν να υπάρχει κάποια ενστικτώδης αντίδραση όταν πρόκειται για κάτι που δημιουργεί πρόβλημα στον τόπο μας. Οι παρατηρήσεις που μας έγιναν ήταν όλες καλοπροαίρετες και εποικοδομητικές , δεν γίναμε τέλειοι, γίναμε όμως καλύτεροι. Επιθυμούμε και στο εξής τις παρατηρήσεις σας, γιατί ότι αναρτούμε, είναι αποτέλεσμα του τι επιθυμείτε εσείς να διαβάζετε. Ο πρώτος χρόνος ήταν για εμάς μια γνωριμία με την μπλοκόσφαιρα, μάθαμε αρκετά, οργανωθήκαμε σαν ομάδα και γνωρίσαμε καλύτερα τον τόπο μας μέσα από την συχνή ενημέρωση μας γι αυτόν. Παράλληλα το ΠΥΡΓΟΣ ΤΡΙΦΥΛΙΑΣ απέκτησε και ένα αδελφάκι το ΠΥΡΓΟΣ ΤΡΙΦΥΛΙΑΣ – ΦΩΤΟΓΡΑΦΙΕΣ, ένα blog γεμάτο αναμνήσεις και στιγμιότυπα από όλες τις φάσεις της καθημερινότητας του χωριού και της περιοχής μας. Το ενημερώνουμε συχνά και θα συνεχίσουμε να το ενημερώνουμε όσο έχουμε υλικό, γι αυτό παρακαλούμε όσοι από εσάς θέλετε να μοιραστούμε μαζί φωτογραφίες δικές σας που να έχουν ενδιαφέρον για το χωριό μας την Τριφυλία και την Μεσσηνία να μας τις στέλνετε στο e-mail μας ή να τις δίνετε στους συνεργάτες μας.\nΟ τόπος μας αυτή τη στιγμή βρίσκεται σε μια μεγάλη αλλαγή, η οποία είναι αποτέλεσμα της τουριστικής ανάπτυξης της περιοχής και του εκσυγχρονισμού του δρόμου από την Αθήνα και την Πάτρα, αυτά τα δυο θα κάνουν την περιοχή μας πιο εύκολα προσιτή και ιδιαίτερα ελκυστική για αναψυχή και εργασία, η ανάπτυξη αυτή θα επηρεάσει και το τελευταίο χωριό του νομού μας. Θα μεγαλώσουν όλοι οι οικισμοί, θα ανοίξουν νέα μαγαζιά, θα εκσυγχρονιστούν οι υπηρεσίες προς τον πολίτη και πολλά άλλα. Ο μόνος τρόπος για να αξιοποιήσουμε με τον καλύτερο τρόπο τις ευκαιρίες αυτές είναι να συνεργαστούμε μονιασμένοι, χωρίς μικρότητες και να αξιοποιήσουμε όσο το δυνατόν περισσότερο αυτά τα οφέλη.\nΜαζί με τους τοπικούς άρχοντες, τους συλλόγους, τους πολίτες, τώρα είναι και τα blogs. 'Eνας νέος τρόπος για να μεταδίδονται σύντομα πράγματα που δεν γράφονται στα άλλα ΜΜΕ, πράγματα που αφορούν μια μικρή κοινωνία που δύσκολα θα ασχοληθεί κάποιο άλλο μέσο μαζί του. Οι συνεργάτες του blog μας έχουμε το νεοεισαχθέν χόμπι για το blogging το αξιοποιούμε για το καλό του τόπου μας μακάρι και άλλοι πολλοί να το κάνουν. Όσο πιο πολλές οι φωνές, τόσο πιο εύκολα θα βρίσκονται λύσεις για τα προβλήματα του τόπου μας.\nΟι συνεργάτες του blog\nΠΕΝΤΕ ΧΡΟΝΙΑ ΓΙΑ 78 ΧΑΣΙΣΟΔΕΝΤΡΑ ΣΤΟΥΣ ΓΑΡΓΑΛΙΑΝΟΥΣ\nΠοινή φυλάκισης 5 ετών με την έφεση να έχει ανασταλτικό χαρακτήρα και χρηματική ποινή 4.500 ευρώ, επέβαλλε χθες το Τριμελές Εφετείο Κακουργημάτων σε 60χρονο που το Σεπτέμβριο του 2008, στους Γαργαλιάνους είχε καλλιεργήσει 78 δένδρα χασίς.\nΌπως κατέθεσαν οι αστυνομικοί, σε αγροτική περιοχή στους Γαργαλιάνους και κοντά σε ελαιοπερίβολο του κατηγορούμενου, εντόπισαν χασισοφυτεία με 78 δένδρα χασίς που είχαν ύψος από 1-4 μέτρα. Φύλαξαν τη φυτεία για 7 ημέρες, αλλά κανείς δεν εμφανίσθηκε και έτσι μπήκαν μέσα και ξερίζωσαν τα δέντρα. Εκεί βρήκαν ρούχα και μπουκάλια, ενώ διαπίστωσαν ότι ποτιζόταν από γεώτρηση που πότιζαν τα κτήματά τους ο κατηγορούμενος και ο αδελφός του.\nΜάλιστα, κατέθεσαν ότι η γεώτρηση ήταν κλειδωμένη και μόνο αυτοί μπορούσαν να την χρησιμοποιήσουν. Σε έρευνα που έκαναν στη συνέχεια στο σπίτι του 60χρονου, βρήκαν να έχει για αποξήρανση ένα χασισόδεντρο βάρους 990 γραμμαρίων, το οποίο προερχόταν από τη φυτεία.\nΟ 60χρονος αρνήθηκε ότι η φυτεία ήταν δική του, πως δεν την είχε δει ποτέ του και πως το χασισόδεντρο που βρέθηκε σπίτι του το είχε καλλιεργήσει στο πίσω μέρος του σπιτιού του, επειδή είναι χρήστης από το 1996. Είπε επίσης, ότι το κλειδί της γεώτρησης κρέμεται σε παρακείμενο δέντρο και οποιοσδήποτε μπορούσε να την ανοίξει.\nΤελικά, το δικαστήριο δεν πείσθηκε ότι δεν ήταν δική του η φυτεία, μετά και τις διαβεβαιώσεις των αστυνομικών ότι το δέντρο που βρέθηκε στο σπίτι του προερχόταν από τη συγκεκριμένη φυτεία. Αναγνώρισε ωστόσο, ότι καλλιεργούσε ναρκωτικά για δική του χρήση.\nΑυξάνονται ανησυχητικά… τα κρούσματα από Αλβανούς στην Μεσσηνία.\nΕξιχνιάστηκε από την Υ.Α Καλαμάτας , η απόπειρα ληστείας κατά του ταχυδρομικού υπαλλήλου, που έλαβε χώρα την 4-9-2009στο 10ο χιλι/τρο της Επ.οδού Μεσσήνης- Αριστομένη.Δράστης είναι ένας 27-χρόνος πολίτης Αλβανίας, ο οποίος αναζητείται μαζί με τους άγνωστους συνεργούς του.Αξίζει να σημειωθεί ότι οι κλοπές και γενικότερα οι φασαρίες από Αλβανούς πολίτες έχουν αυξηθεί αρκετά στην Μεσσηνία, με αποτέλεσμα να υπάρχει έντονος προβληματισμός από τους κατοίκους, για το που θα πάει αυτό μια και τόσο καιρό δεν υπήρχε σχεδόν κανένα ζήτημα με Αλβανούς πολίτες. Τα τελευταία κρούσματα,τόσο στην Φοινικούντα με ομάδα Αλβανών οσο και στην Καλαμάτα το Σάββατο βράδυ με άλλη ομάδα, πού έστειλαν Έλληνες πολίτες στο νοσοκομείο έχει αυξήσει την ανησυχία μια και πολλοί πιστεύουν ότι τα φαινόμενα δεν είναι τυχαία, και γι αυτό αρκετοί επαγγελματίες έχουν λάβει τα μέτρα τους…\nΑΓΓΙΖΕΙ ΤΟ ΦΡΑΓΜΑ ΤΩΝ 3 ΕΥΡΩ ΤΟ ΕΛΑΙΟΛΑΔΟ\nΤσίμπησε και άλλο το ελαιόλαδο και αυτό επιτέλους επαναφέρει τα χαμόγελα στην ΕΑΣ Μεσσηνίας, που βλέπει έστω και… έτσι την τιμή του να κινείται ανοδικά το τελευταίο χρονικό διάστημα. Αυτό φυσικά οφείλεται σε «εξωγενείς» παράγοντες και στην αυξημένη ζήτηση που υπάρχει από την πλευρά της Ιταλίας, με τους γείτονες να διατηρούν μια «φιλική» στάση μετά και το τέλος των ισπανικών ποσοτήτων. Ο Πρόεδρος της Ένωσης Βασίλης Κοζομπόλης με το βλέμμα και στα όσα δύσκολα είχαν προηγηθεί τόνισε πάντως πως η ελληνική πλευρά δεν στάθηκε σωστά την ώρα της κρίσης στην αγορά ελαιολάδου και πως τώρα πρέπει να μην συνεχιστεί αυτή η… αδράνεια και να υπάρξουν πρωτοβουλίες εκμετάλλευσης της ζήτησης και της ανοδικής τιμής ώστε η χρονιά (ξεκινά τον Οκτώβριο) με το μαυρολίσιο λάδι να ξεκινήσει με όσο το δυνατόν καλύτερες τιμές. Ίδωμεν…\nΕΛΑΧΙΣΤΗ ΕΓΓΥΗΜΕΝΗ ΤΙΜΗ ΓΙΑ ΤΑ ΑΓΡΟΤΙΚΑ ΠΡΟΪΟΝΤΑ\nΜε στόχο τη διασφάλιση της ελάχιστης εγγυημένης τιμής για τα κύρια αγροτικά προϊόντα, ο υπουργός Αγροτικής Ανάπτυξης και Τροφίμων Σωτήρης Χατζηγάκης αποφάσισε να προσθέσει ένα νέο ασφαλίσιμο κίνδυνο στον κανονισμό του ΕΛΓΑ, ο οποίος αναφέρεται στις δυσμενείς επιπτώσεις από στρεβλώσεις στις συνθήκες αγοράς των αγροτικών προϊόντων.Ο υπουργός δήλωσε ότι στόχος της νέας ρύθμισης είναι να εξασφαλιστεί ένα είδος τιμής ασφάλειας για τα γεωργικά προϊόντα. Για την επεξεργασία της πρότασης αυτής συγκροτήθηκε...επιτροπή υπό τον γενικό γραμματέα του υπουργείου και εκπροσώπους των φορέων του χώρου.\nΚΥΚΛΟΦΟΡΙΑΚΕΣ ΡΥΘΜΙΣΕΙΣ ΣΤΟΝ ΤΡΙΠΟΛΗ - ΚΟΡΙΝΘΟΣ\nΛόγω εργασιών διαπλάτυνσης της υφιστάμενης γέφυρας του αυτοκινητοδρόμου Κορίνθου - Τρίπολης στον ανισόπεδο κόμβο Στέρνας, θα εφαρμοστούν προσωρινές κυκλοφοριακές ρυθμίσεις την Πέμπτη 10 Σεπτεμβρίου από τις 08:00 το πρωί ως τις 17:00 το απόγευμα.Συγκεκριμένα, θα παραμείνουν κλειστές η έξοδος από Κόρινθο προς Άργος-Ναύπλιο, καθώς και η είσοδος στον αυτοκινητόδρομο από Άργος και Ναύπλιο προς Τρίπολη και Καλαμάτα.Για την εξυπηρέτηση των οδηγών, όσοι κινούνται από Κόρινθο προς Άργος και Ναύπλιο θα χρησιμοποιούν τον ανισόπεδο κόμβο Αρχαίας Νεμέας. Όσοι μετακινούνται από Άργος και Ναύπλιο προς Τρίπολη θα χρησιμοποιούν είσοδο στον ανισόπεδο κόμβο Στέρνας με κατεύθυνση προς Αθήνα, κατόπιν θα εξέρχονται στον κόμβο Νεμέας και τέλος θα επανεισέρχονται στην αντίθετη κατεύθυνση προς Τρίπολη. Στους υπόλοιπους κλάδους του κόμβου Στέρνας η κυκλοφορία θα διεξάγεται κανονικά.\nΔΩΡΕΑΝ ΒΙΒΛΙΑ ΓΙΑ ΤΟΥΣ ΑΓΡΟΤΕΣ\nΟ ΟΓΑ με στόχο την ενίσχυση των ψυχαγωγικών και πολιτιστικών παροχών προς τους ασφαλισμένους και συνταξιούχους του, ανακοινώνει ότι στο πλαίσιο των δράσεων της «Αγροτικής Εστίας», θα εφαρμόσει και για την φετινή περίοδο 2009 το Πρόγραμμα Δωρεάν Παροχής Βιβλίων.\nΗ διάθεση ολοένα και περισσότερων δελτίων αγοράς βιβλίων στους δικαιούχους του ΟΓΑ εντάσσεται στη διαρκή προσπάθεια που καταβάλλει η Διοίκηση του Οργανισμού, να βρίσκεται στο πλευρό κάθε αγροτικής οικογένειας, φροντίζοντας για την πνευματική ανέλιξή της και καλλιέργειά της.\nΤο πρόγραμμα δωρεάν παροχής βιβλίων (συνολικής προϋπολογιζόμενης δαπάνης για τον ΟΓΑ 2.800.000 €), ξεκινάει από την Δευτέρα 7 Σεπτεμβρίου 2009 και απευθύνεται σε 140.000 άτομα, έναντι 120.000 ατόμων του προηγούμενου έτους.\nΒιβλιάριο Υγείας του Ο.Γ.Α. σε ισχύ\nΑπόκομμα πληρωμής σύνταξης (για τους συνταξιούχους) ή απόκομμα καταβολής εισφορών (για τους ασφαλισμένους)\n¨ Τα Δελτία Αγοράς Βιβλίων και μέχρις εξαντλήσεώς τους θα διανέμονται από όλα τα ΚΕΠ της χώρας έως 31-12-2009.\n¨ Οι δικαιούχοι μπορούν να προμηθεύονται τα Δελτία Αγοράς Βιβλίων από οποιοδήποτε ΚΕΠ και όχι κατ΄ ανάγκη από αυτό του τόπου διαμονής τους.\n¨ Κατά την προσέλευσή τους οι δικαιούχοι, θα πρέπει να προσκομίζουν το Βιβλιάριο Υγείας, το Δελτίο Αστυνομικής Ταυτότητας, Απόκομμα πληρωμής σύνταξης ή απόκομμα καταβολής εισφορών προκειμένου να ελέγχεται τόσον η ταυτοπροσωπία, όσο και θεώρηση του Βιβλιαρίου Υγείας για το έτος 2009.\n¨ Τα Δελτία Αγοράς Βιβλίων των συζύγων και των τέκνων μπορούν να παραληφθούν από τον έναν εκ των συζύγων, εφόσον προσκομισθούν τα Βιβλιάρια Υγείας και τα ΔΑΤ του άλλου συζύγου και των τέκνων (για όσα υποχρεούνται να έχουν ΔΑΤ).\n¨ Κατά την παραλαβή του Δελτίου, θα πρέπει ο δικαιούχος να εφοδιάζεται και με κατάλογο των συμβεβλημένων βιβλιοπωλείων, τα οποία έχουν ήδη σταλεί από την Υπηρεσία μας σε όλα τα Κ.Ε.Π.\nΟι δικαιούχοι του προγράμματος δωρεάν παροχής βιβλίων, μπορούν να κάνουν χρήση των Δελτίων Αγοράς Βιβλίων μέχρι 31-12-2009.\nΣΤΟ ΕΣΠΑ Η ΠΑΡΑΚΑΜΨΗ ΣΤΟ ΔΡΟΜΟ ΠΡΟΣ ΚΑΛΑΜΑΤΑ ΣΤΟ ΥΨΟΣ ΤΗΣ ΜΕΤΑΜΟΡΦΩΣΗΣ\nΣτα μέσα του μήνα ολοκληρώνεται η μελέτη της παράκαμψης της Μεταμόρφωσης και θα κινηθούν οι διαδικασίες για την ένταξη του έργου στο ΕΣΠΑ, γνωστοποίησε χθες ο αντινομάρχης Στάθης Αναστασόπουλος.\nο αντινομάρχης πρόσθεσε ότι ολοκληρώνεται η ασφαλτόστρωση στο τριών χιλιομέτρων\nτμήμα από Τουλούπα Χάνι μέχρι τη διασταύρωση προς Μεταξάδα.\nΕγιναν χριστιανές από Μουσουλμάνες και... Αν δεν αλλαξοπιστήσουν, θα θανατωθούν!\nΣτο Ιράν, η 27χρονη Μεργιέμ (Μαρία) Ρόσταμπουρ και η 30χρονη Μερζιέχ Εσμεϊλαμπάντ θα πεθάνουν επειδή άλλαξαν θρήσκευμα. Σύμφωνα με την είδηση της εφημερίδας Bild, στο Ιράν, δύο γυναίκες καταδικάστηκαν σε θάνατο με την κατηγορία ότι έγιναν χριστιανές.\nΣυνελήφθηκαν στις 5 Μαρτίου όταν έγινε έφοδος στο σπίτι τους και βρέθηκε εκεί η Καινή Διαθήκη. Η υπερασπιστής ανθρωπίνων δικαιωμάτων και συγγραφέας Sabatina James που αγωνίζεται για την απελευθέρωσή τους διαμαρτύρεται: «Ζουν στην απομόνωση και ανακρίνονται με τα μάτια κλειστά.\n5 φορές την ημέρα, όταν ο ιμάμης καλεί σε προσευχή, μαστιγώνονται. Τους δίνουν πολύ λίγο νερό και φαγητό.»\nΕχει ετοιμαστεί ένα μικρό μήνυμα στην αγγλική, το οποίο μπορείτε να στέλνετε από αυτή τη σελίδα στην πρεσβεία του Ιράν στο Ηνωμένο Βασίλειο (Λονδίνο) και στη μόνιμη αντιπροσωπεία του Ιράν στον ΟΗΕ. Η πρεσβεία του Ιράν στην Αθήνα, όπως μας είπαν τηλεφωνικά, δεν έχει ε-mail αλλά μόνο FAX, το οποίο είναι: 2106747945. Όποιοι έχουν φαξ μπορούν να στείλουν τη διαμαρτυρία τους σε αυτό. Μπορεί να μην είναι τόσο εύκολο όσο το να στείλετε την παρακάτω φόρμα, αλλά έχει σημασία να το κάνετε!\nΑντιδράστε στο θεμα με τις 2 χριστιανες που θα θανατωθούν. Πως και που θα στείλετε email....\nΣχόλιο: Θα ήθελα αυτό το θέμα να μην το λάβουμε ως θρησκευτικό, αλλά ως θέμα ανθρωπίνων δικαιωμάτων.\nΜΕΛΙΤΖΑΝΕΣ ΤΟΥΡΣΙ !!!\nΣυνεχίζοντας τις παραδοσιακές συνταγές του χωριού μας, σήμερα σας έχουμε ορεκτικο! Μελιτζάνες τουρσί! Είναι μάλιστα τώρα και η εποχή τους, δεν πικρίζουν όπως το καλοκαίρι και τις βρίσκει κανείς άφθονες στην αγορά και σε πολύ προσιτές τιμές. Άσε που στο χωριό όλο και κάποια πρόσβαση σε περβόλι έχουμε όλοι μας!\nΗ διαδικασία του απαιτεί κάποιο χρόνο -εμένα για 50 μελιτζάνες π.χ. μου παίρνει 2,5 ώρες. Αξίζει όμως τον κόπο γιατί είναι ένα πολύ νόστιμο αλλά και "μουράτο" ορεκτικό για το τραπέζι, άλλωστε σας δίνουμε πολύ λεπτομερείς οδηγίες. Χρειάζονται μικρές μελιτζάνες. Μικρές είναι αυτές της φωτογραφίας, το πιάτο που βλέπετε είναι πιάτο φρούτου. Μακρυά κλωνάρια σέλινο, καρότα και σκόρδο.\nΧαράζουμε τις μελιτζάνες εγκάρσια με ένα μικρό μαχαιράκι, χωρίς να πάει η λεπίδα μέχρι τις άκρες και χωρίς να τρυπήσει το πίσω μέρος της μελιτζάνας. Βράζουμε αλατισμένο νερό και τις βάζουμε μέσα να πάρουνε βράσεις για 5-10 λεπτά. Εδώ θέλει προσοχή να μην παραβράσουν και ούτε να μείνουν κρατσανιστές. Τις δοκιμάζουμε κάποιες με το χέρι και πρέπει να ξέρουμε ότι όταν κρυώνουν γίνονται λιγάκι πιο μαλακές. Τις βγάζουμε στο σουρωτήρι με τι σχισμή προς τα κάτω για να στραγγίξουν.\nΣτο ίδιο νερό ζεματάμε και τα κλωνάρια του σέλινου. Λιγότερο χρόνο αυτά και πάλι τα δοκιμάζουμε με το χέρι.\nΕτοιμάζουμε τη γέμιση: Ψιλοκόβουμε τα καρότα, το σκόρδο και τις τρυφερές καρδιές από το σέλινο σε ένα ταψάκι και τα ανακατεύουμε προσθέτοντας λίγο αλάτι. Η γέμιση που φαίνεται στη φωτογραφία είναι για 50 μελιτζάνες.\nΠαίρνουμε μία-μία μελιτζάνα και αφού την πιέσουμε ελαφρά με τη σχισμή προς τα κάτω, να φύγουν και άλλα νερά από μέσα της, τη γεμίζουμε με το χέρι και πάνω σε ένα ξέβαθο πιάτο την δένουμε με το σέλινο και τη βάζουμε σε κάποιο βαθύ δοχείο. Όταν η μελιζτάνα είναι μακρυά τη δένουμε σε δύο σημεία. Όταν τελειώσουμε σκεπάζουμε τις μελτζάνες με ξύδι στο οπίο έχουμε διαλύσει 2 κουταλιές της σούπας χοντρό αλάτι. Τοποθετούμε και ένα πιάτο από πάνω με βάρος για να τις σπρώχνει προς τα κάτω και τις αφήνουμε στη σαλαμούρα για 3-6 ώρες ανάλογα με τη σκληράδα του ξυδιού και με το πόσο αψύ θέλουμε το τουρσί μας. Τις βγάζουμε σε τρυπητό να στραγγίξουν για 4-5 ώρες και τις ποστιάζουμε με σειρά σε γυάλινο βάζο ή σε οβάλ πυρέξ. Τις σκεπάζουμε με λάδι και ένα θεσπέσιο ορεκτικό προστέθηκε στην κουζίνα μας.\nΤις σερβίρουμε και τις κόβουμε σε φέτες και ...καλή όρεξη! μιλάμε για πολλή όρεξη!\n382,000 ΤΟΝΟΙ ΛΑΔΙΟΥ ΤΟ 2007\nΤην ελαιοκομική περίοδο 2006 - 2007 παρήχθησαν στην Ελλάδα 328.000 χιλιάδες τόννοι\nελαιόλαδο, την περίοδο 2005 - 2006 παρήχθησαν 331.000 τόννοι και την\nπερίοδο 2004 - 2005 παρήχθησαν 387.000 τόννοι. Τα στοιχεία αυτά\nέδωσε χθες στη δημοσιότητα η Εθνική Στατιστική Υπηρεσία Ελλάδας. Σύμφωνα με τα στοιχεία την περίοδο 2006 - 2007 η παραγωγή σε σχέση με την προηγούμενη χρονιά\nμειώθηκε κατά 0,9% και σε σχέση με την περίοδο 2004 - 2005 μειώθηκε κατά 17,9%. Η ΕΣΥΕ ανακοίνωσε επίσης ότι το 2006 παρήχθησαν στην Ελλάδα 40.000 τόννοι κορινθιακή σταφίδα, το 2007 παρήχθησαν 32.000 τόννοι και το 2008 34.000 τόννοι. Το 2006\nπαρήχθησαν 271.000 βρώσιμες ελιές, το 2007 παρήχθησαν 282.000 τόννοι και το 2008 330.00 τόννοι.\nΣΤΟ 1,10 Η ΤΙΜΗ ΤΗΣ ΣΤΑΦΙΔΑΣ\nΤιμή 1,10 ευρώ για τη μακιναρισμένη σταφίδα έδωσε τελικά το διοικητικό συμβούλιο της ΣΚΟΣ κατά τη χτεσινή του συνεδρίαση. Την τιμή της αμακινάριστης θα καθορίσουν οι ενώσεις με βάση τα κοστολογικά τους στοιχεία. Η πληρωμή θα γίνεται 30 ημέρες μετά την ημερομηνία παράδοσης. Πέρυσι η τιμή είχε καθοριστεί στο 1 ευρώ το κιλό.\nΑΥΞΗΘΗΚΕ Η ΠΑΡΑΓΩΓΗ ΑΓΡΟΤΙΚΩΝ ΠΡΟΪΟΝΤΩΝ ΣΤΗΝ ΚΙΝΑ ΤΟ 2009\nΑυξήθηκε η παραγωγή αγροτικών προϊόντων στην Κίνα κατά το 2008 και το πρώτο εξάμηνο του 2009, σύμφωνα με τα στοιχεία του γραφείου Οικονομικών και Εμπορικών Υποθέσεων της Ελληνικής πρεσβείας στο Πεκίνο.\nΤο 2008, η παραγωγή σιτηρών ανήλθε σε 528,5 εκατομ. τόνους (+26,9 εκατομ. τόνους έναντι αύξησης 3,5 εκατομ. τόνων το 2007), ποσότητα που θεωρείται αρκετά ικανοποιητική. Η παραγωγή κρέατος αυξήθηκε κατά 72,69 εκατομ. τόνους (+5,9%) και η παραγωγή γαλακτοκομικών αποκαταστάθηκε σταδιακά (+3,6%), στη διάρκεια του έτους, μετά το σχετικό σκάνδαλο νοθείας που αποκαλύφθηκε. Το ίδιο έτος η παραγωγή θαλασσινών αυξήθηκε κατά 3,1% για να ανέλθει σε 49 εκατομ. τόνους.\nΤο πρώτο εξάμηνο του 2009, ο αγροτικός τομέας συνέβαλε στο ΑΕΠ με 2,1 τρις Γιουάν (+4,2%) και αναλυτικά: Γεωργία 891 δις Γιουάν (+3,3%), Δασοκομία 82 δις Γιουάν (+6,7%), Κτηνοτροφία 853 δις (+5,1%) και Ιχθυοτροφία 194 δις Γιουά (+4,1%). Η παραγωγή θερινών σιτηρών αυξήθηκε κατά 2,2% σε 123,35 εκατομ. τόνους. Η παραγωγή κρέατος ανήλθε σε 35,8 εκατομ. τόνους (+6,3%) και ιδιαίτερα αυτή του χοιρινού κρέατος σε 23,63 εκατομ. τόνους (+8,1%).\nΘέλουμε όμως να τονίσουμε πως η ασυδοσία που επικρατεί στην καλλιέργεια της γης στην Κίνα δεν έχει κανένα ηθικό φραγμό. Οι μεταλλαγμένοι σπόροι και τα πιο επικίνδυνα και καρκινογόνα φάρμακα χρησιμοποιούνται κατά κόρον χωρίς να υπολογίζεται η ανθρώπινη ζωή\nΨΕΚΑΣΜΟΥΣ ΓΙΑ ΔΑΚΟ ΣΥΣΤΗΝΕΙ Ο ΔΗΜΟΣ ΦΙΛΙΑΤΡΩΝ\nΨεκασμούς καλύψεως για την καταπολέμηση του δάκου της ελιάς συστήνει στους παραγωγούς της περιοχής των Φιλιατρών, το αρμόδιο τμήμα του δήμου, καθώς όπως επισημαίνεται παρατηρούνται αυξημένοι πληθυσμοί.Πιο συγκεκριμένα σε ανακοίνωσή του το Τμήμα Αγροτικής Ανάπτυξης και Περιβάλλοντος του δήμου σημειώνει:«Από δειγματοληψίες που έγιναν σε ελαιοπερίβολα της περιοχής διαπιστώθηκαν προσβολές από το δάκο. Παρατηρούνται αυξημένες δακοσυλλήψεις στις παγίδες της περιοχής.Μεγαλύτερος πληθυσμός παρατηρείται στις περιοχές Αγρίλη, Λεμπέσταινα, Καλογερικά, Μυρίτοβα, Γαλάτοβα, Γιόλακα.Με βάση τα στοιχεία αυτά κρίνεται σκόπιμο όπως προβείτε άμεσα σε ψεκασμούς καλύψεως.Στις υπόλοιπες περιοχές θα πρέπει να επισκεφθείτε τα ελαιοπερίβολά σας και εάν διαπιστώνετε γόνιμη προσβολή (ζωντανά σκουλήκια) σε ποσοστό πάνω από 2%, να προβαίνετε αμέσως στους αναγκαίους ψεκασμούς.Συνιστώμενα φάρμακα είναι τα εγκεκριμένα για την καλλιέργεια της ελιάς, σύμφωνα με τις οδηγίες των γεωπόνων».Να σημειώσουμε ότι στην περιοχή των Φιλιατρών δεν εφαρμόζεται το πρόγραμμα δολωματικού ψεκασμού από την Διεύθυνση Αγροτικής Ανάπτυξης, έτσι οι παραγωγοί θα πρέπει να είναι ακόμη πιο προσεκτικοί στην παρακολούθηση των καλλιεργειών τους.\nΝΕΑ ΜΕΤΑΓΡΑΦΗ ΣΤΟΝ ΜΙΛΤΙΑΔΗ\nΤην πέμπτη του μεταγραφή πραγματοποίησε χθες, τελευταία μέρα της μεταγραφικής περιόδου, ο Μιλτιάδης... Οι “μελανόλευκοι” απέκτησαν τον Νίκο Νικολόπουλο από την Ενωση Γαργαλιάνων και ενισχύθηκαν σημαντικά στην επιθετική γραμμή.\nΟ Νικολόπουλος είναι 31 χρονών επιθετικός περιοχής και με την εμπειρία του μπορεί να βοηθήσει τον Μιλτιάδη στο πρωτάθλημα της Α’ τοπικής.\nΟ Νικολόπουλος τα τρία τελευταία χρόνια αγωνιζόταν στην Ενωση Γαργαλιάνων.\nΕχει παίξει πολλά χρόνια στον Τέλο Αγρα, ενώ έχει φορέσει ακόμη τη φανέλα του Χαϊδαρίου και του Μεσσηνιακού.\nΝα θυμίσουμε πως εκτός από τον Νικολόπουλο, η ομάδα του Πύργου έχει αποκτήσει ακόμη τους Τοντερίκα, Μπαχούμα, Σκουτάρι και Χύτα. Από εκεί και πέρα, σε ό,τι έχει να κάνει με το κύπελλο και την ήττα από την Σπερχογεία, αυτή δεν πείραξε τους ανθρώπους της ομάδας. Αλλωστε ο Μιλτιάδης ξεκίνησε πολύ αργά προετοιμασία και τα παιχνίδια κυπέλλου τα βλέπει ως δυνατά τεστ. “Παίξαμε με μία καλύτερη ομάδα από εμάς που κέρδισε απόλυτα δίκαια.\nΗ Σπερχογεία ήταν πιο έτοιμη, εμείς άλλωστε είμαστε ακόμη στην αρχή της προετοιμασίας μας και αυτό που μας ενδιαφέρει είναι το πρωτάθλημα. Τους αγώνες κυπέλλου τούς βλέπουμε σαν φιλικά προετοιμασίας”, είπε στην “Ε” ο προπονητής της ομάδας Δημήτρης Λίτσας.\nΤο ευχάριστο πάντως από το προχθεσινό ματς ήταν ότι ο Μιλτιάδης αγωνίστηκε με 4 “μικρούς” στη σύνθεσή του, εν αντιθέσει με την Σπερχογεία που ξεκίνησε μόνο με μεγάλους.\nΧθες ο Μιλτιάδης έδωσε φιλικό με την Ενωση Γαργαλιάνων στο γήπεδο του Πύρ-\nγου, ενώ η προετοιμασία θα συνεχιστεί με καθημερινές προπονήσεις μέχρι και την Παρασκευή. Την Κυριακή υπάρχει ο επαναληπτικός του κυπέλλου με τη Σπερχογεία, όπου ενδέχεται να έχουν εκδοθεί τα δελτία των Λαμπρόπουλου, Μπαχούμα,\nΣκουτάρι, Χύτα και Νικολόπουλου.\nΑΡΧΙΖΕΙ Η ΠΑΡΑΛΑΒΗ ΤΗΣ ΣΤΑΦΙΔΑΣ ΑΠΟ ΤΗΝ ΕΑΣ ΜΕΣΣΗΝΙΑΣ\nΤις επόμενες ημέρες αρχίζει η παραλαβή της σταφίδας από την ΕΑΣ Μεσσηνίας με πρόγραμμα το οποίο θα καθοριστεί από κάθε υποκατάστημα χωριστά. Αυτό αποφασίστηκε σε ευρεία σύσκεψη που έγινε με τη συμμετοχή του προεδρείου και της Επιτροπής Σταφίδας της οργάνωσης, των μελών της Διαχειριστικής και των διευθυντών υποκαταστημάτων.\nΗ Ενωση θα παραλαμβάνει και αμακινάριστη σταφίδα, ενώ οι τιμές θα καθοριστούν την Πέμπτη σε συνεδρίαση της ΣΚΟΣ. Πρέπει να σημειωθεί ότι υπάρχει δέσμευση σύμφωνα με την οποία η τιμή δεν θα είναι μικρότερη του 1 ευρώ το κιλό, ενώ και οι τυποποιητές είναι σε αναμονή των αποφάσεων της ΣΚΟΣ. Στη σύσκεψη αποφασίστηκε να πουληθεί όλη η ποσότητα στην ΣΚΟΣ, ενώ μετά την παρουσίαση των απολογιστικών στοιχείων συμφωνήθηκε να μην δοθεί εκκαθάριση για την σταφίδα περυσινής εσοδείας καθώς\nδεν προέκυψε διαφορά με βάση τα κοστολογικά στοιχεία\nΕκπλήξεις και πλήρη ανατροπή του σκηνικού στην αγορά του ελαιολάδου επεφύλαξε ο Αύγουστος, κάτω από την πίεση που δημιουργούν αφενός τα περιορισμένα πλέον αποθέματα στην ισπανική αγορά και αφετέρου οι όχι και τόσο καλές προβλέψεις σε ό,τι αφορά τη νέα παραγωγή κυρίως της Ισπανίας αλλά και της χώρας μας.\nΟ συνδυασμός των εξελίξεων αυτών οδήγησε σε αλματώδη σε σχέση με την υφιστάμενη κατάσταση, αύξηση των τιμών, οι οποίες από τα επίπεδα των περίπου 2,40 ευρώ το κιλό στα τέλη Ιουλίου με αρχές Αυγούστου, διαμορφώνονται λίγο πιο κάτω από τα 3,00 ευρώ/κιλό για τα πολύ καλά έξτρα παρθένα ελαιόλαδα.\nΠρόκειται για μία εξέλιξη η οποία κατά κάποιον τρόπο ήταν μη αναμενόμενη. Η αλλαγή όμως των δεδομένων της αγοράς από πλευράς αποθεμάτων και εκτιμήσεων για τη νέα παραγωγή, είχε ως αποτέλεσμα να δημιουργηθεί μια εντελώς καινούργια κατάσταση.\nΟι διακινητές χύμα ελαιολάδου στη χώρα μας, έχοντας να αντιμετωπίσουν αφενός τα περιορισμένα αποθέματα που βρίσκονται στα χέρια τους, αλλά και στα χέρια των παραγωγών και αφετέρου ένα έντονο ενδιαφέρον για αγορές από την πλευρά των Ισπανών, παρά το γεγονός ότι ο Αυγουστος ήταν μήνας διακοπών, επεδίωξαν και πέτυχαν υψηλότερες τιμές έστω και για τις περιορισμένες ποσότητες τις οποίες διέθεσαν στην αγορά.\nΟι πάντες πλέον παρακολουθούν με έντονο ενδιαφέρον και ιδιαίτερη προσοχή τις εξελίξεις και σαφώς υπάρχει μεγάλη νευρικότητα σε ό,τι αφορά τις προοπτικές για το ξεκίνημα του Σεπτεμβρίου, κάτι το οποίο θα εξαρτηθεί προφανώς από την ένταση και την έκταση του ιταλικού ενδιαφέροντας για τα ελληνικά ελαιόλαδα.\nΕνώ οι τιμές CIF είχαν σχεδόν ακουμπήσει τα 3,00 ευρώ/κιλό την τελευταία εβδομάδα οι Ιταλοί προσπάθησαν να ρίξουν τον πήχη έστω και λίγο, πέντε σεντς το κιλό, κίνηση η οποία προς στιγμήν συναντά την άρνηση της ελληνικής πλευράς.\nΜια ίδια περίπου εικόνα, μας έρχεται και από την ισπανική αγορά όπου κατά τη διάρκεια του Αυγούστου είχαμε μια ανάλογη ανοδική πορεία των τιμών. Ειδικότερα οι τιμές ex-factory για τα ισπανικά ελαιόλαδα διαμορφώνονται πλέον στα 2,45 ευρώ/κιλό για τα εξαιρετικά παρθένα, στα 2,35 ευρώ/κιλό, τα παρθένα και γύρω στα 2,30 ευρώ/κιλό οι βιομηχανικοί άσοι σε σχέση με τα 2,15 ευρώ/κιλό, 2,10 ευρώ/κιλό και τα 2,05 ευρώ/κιλό αντιστοίχως που είχαμε στα τέλη Ιουλίου με αρχές Αυγούστου.\nΕπισημαίνεται για μία ακόμη φορά ότι η στάση των Ιταλών, η αντίδραση της ελληνικής πλευράς και η συμπεριφορά των ισπανικών συνεταιρισμών, θα προσδιορίσουν την κατεύθυνση των εξελίξεων στην αγορά του προϊόντος για το επόμενο διάστημα.\nΕπίθεση με... σανό στα γραφεία των ΑΝΕΛ - Στόχος επίθεσης έγιναν τα γραφεία των Ανεξάρτητων Ελλήνων στη λεωφόρο Συγγρού.Συγκεκριμένα, μια ημέρα μετά την υπογραφή της συμφωνίας στις Πρέσπες για το ό...


Προσκλήσεις Προπόνησης Μικτών Ομάδων, Κ-17 και Κ-15, για την Δευτέρα 13/12/2021 στο Ενωσιακό Γήπεδο. – Ένωση Ποδοσφαιρικών Σωματείων Βοιωτίας\nΚανονισμοι και Προκηρυξες\nΠρόγραμμα για Διαιτητές\nΠροκριματική Φάση 2\nΑρχική / Μικτή Βοιωτίας / Προσκλήσεις Προπόνησης Μικτών Ομάδων, Κ-17 και Κ-15, για την Δευτέρα 13/12/2021 στο Ενωσιακό Γήπεδο.\nΠροσκλήσεις Προπόνησης Μικτών Ομάδων, Κ-17 και Κ-15, για την Δευτέρα 13/12/2021 στο Ενωσιακό Γήπεδο.\nΕνημερώθηκε: 10 Δεκεμβρίου, 2021\nΠαρακαλούνται οι πιο κάτω ποδοσφαιριστές, να παρευρεθούν στην προπόνηση της Μικτής ομάδας Νέων Κ-17 (γεννηθέντες 2005-2006 ), την Δευτέρα 13/12/2021 και ώρα 5:15μμ. στις Αθλητικές Εγκαταστάσεις της Ε.Π.Σ.Β. στον Άγιο Σπυρίδωνα Βοιωτίας .\nΗ παρουσία όλων κρίνεται απαραίτητη, εν όψει του προσεχούς Πανελληνίου Πρωταθλήματος Προεπιλογής Εθνικών Ομάδων υπό την αιγίδα της Ε.Π.Ο.\nΌσοι κληθέντες ποδοσφαιριστές, αντιμετωπίζουν κάποιο πρόβλημα και δεν μπορούν να βρίσκονται στην προπόνηση , να ενημερώσουν από την προηγούμενη μέρα ,με μήνυμα sms, στο τηλέφωνο του προπονητή κ. Αγγέλου, ούτως ώστε να γίνονται οι απαραίτητες ρυθμίσεις στο προπονητικό πρόγραμμα.\nΕπίσης οι ποδοσφαιριστές κατά την προσέλευση τους, θα πρέπει να επιδεικνύουν βεβαίωση Εμβολιασμού/Νόσησης ή πρόσφατο αρνητικό Rapid/self test. Σε αντίθετη περίπτωση δεν θα μπορέσουν να προπονηθούν.\nΠροπονητής : Γιώργος Αγγέλου\nΤηλ. 6977 181 781\nΠαρακαλούνται οι πιο κάτω ποδοσφαιριστές, να παρευρεθούν στην προπόνηση της Μικτής ομάδας Παίδων Κ-15 ( γεννηθέντες 2007-2008 ), την Δευτέρα 13/12/2021 και ώρα 3:15μμ. στις Αθλητικές Εγκαταστάσεις της Ε.Π.Σ.Β. στον Άγιο Σπυρίδωνα Βοιωτίας .\nΠροπονητής Δημήτρης Σπάρος\nΤηλ. 690 657 2209\nΌσοι κληθέντες ποδοσφαιριστές, αντιμετωπίζουν κάποιο πρόβλημα και δεν μπορούν να βρίσκονται στην προπόνηση , να ενημερώσουν από την προηγούμενη μέρα ,με μήνυμα sms, στο τηλέφωνο του προπονητή κ.Σπάρου, ούτως ώστε να γίνονται οι απαραίτητες ρυθμίσεις στο προπονητικό πρόγραμμα.\nΣημειώνεται ότι μέσα στα πλαίσια της ομαδικής συνεργασίας όλων μας και για την πληρέστερη ενημέρωση του τεχνικού team των Μικτών Ομάδων για ποδοσφαιριστές που θα επανδρώνουν τις ομάδες μας, όσοι προπονητές ομάδων κρίνουν, ότι υπάρχουν αξιόλογα παιδιά για τις αντιπροσωπευτικές ομάδες του νομού μας, μπορούν να επικοινωνήσουν άμεσα με τον Τεχνικό Διευθυντή ή το Τεχνικό Επιτελείο για να ενταχθούν και αυτά τα παιδιά ,στις αμέσως επόμενες προπονήσεις.\nΟι Αθλητές, όπως έχει προαναφερθεί, θα πρέπει κατά την προσέλευση τους ,να επιδεικνύουν βεβαίωση Εμβολιασμού/Νόσησης ή πρόσφατο αρνητικό Rapid/self test.\nΑν και στις εγκαταστάσεις του Αγίου Σπυρίδωνα θα υπάρχουν όλα τα απαραίτητα για τις συνθήκες της πανδημίας του -covid 19 , καλό θα είναι, κάθε ποδοσφαιριστής, να έχει μαζί του ατομικό αντισηπτικό(είτε υγρό, είτε μαντηλάκια), δύο ατομικά μπουκαλάκια νερού , να έρχεται ντυμένος από το σπίτι του και να προσέρχεται στις προπονητικές εγκαταστάσεις με τη μάσκα προφύλαξης.\n← Προηγούμενο Άρθρο ΦΙΛΙΚΟΙ ΑΓΩΝΕΣ ΜΙΚΤΩΝ ΟΜΑΔΩΝ Κ-15 και Κ-17 με τον Α.Ο.ΘΗΒΑ, το Σάββατο 11/12/21 στο γήπεδο Μουρικίου.\nΕπόμενο Άρθρο → Αποφάσεις Πειθαρχικής Επιτροπής\nΕνημέρωση Σχετικά με τα Καιρικά Φαινόμενα\nΠροσκλήσεις Προπόνησης Μικτών Ομάδων, Κ-17 και Κ-15, για την Δευτέρα 24/01/2022 στο Ενωσιακό Γήπεδο.\nΥγειονομικό Πρωτόκολλο Ερασιτεχνικού Ποδοσφαίρου\nAbout Γραμματεία Γραμματεία\nΠρος ενημέρωση των ομάδων που θα...\nΠαρακαλούνται οι πιο κάτω ποδοσφαιριστές, να...\nΣας υπενθυμίζουμε ότι σύμφωνα με το...\nΠρόγραμμα Πρωταθλημάτων και Κυπέλλου\nΠρος ενημέρωση όλων το Σάββατο 22...\nΕπανέναρξη Πρωταθλημάτων Α’ & Β’ Κατηγορίας Ε.Π.Σ . Βοιωτίας\nΣας ενημερώνουμε ότι η επανέναρξη των...\nΠροσκλήσεις Προπόνησης Μικτών Ομάδων, Κ-17 και Κ-15, για την Δευτέρα 17/01/2022 στο Ενωσιακό Γήπεδο.\nΔΙΕΥΚΡΙΝΙΣΤΙΚΕΣ ΟΔΗΓΙΕΣ ΓΙΑ ΤΗΝ ΑΘΛΗΣΗ ΣΤΟ ΣΥΝΟΛΟ ΤΗΣ ΕΠΙΚΡΑΤΕΙΑΣ ΥΠΟ ΤΟ ΚΑΘΕΣΤΩΣ ΕΙΔΙΚΩΝ ΠΕΡΙΟΡΙΣΤΙΚΩΝ ΜΕΤΡΩΝ ΓΙΑ ΤΗΝ ΑΝΤΙΜΕΤΩΠΙΣΗ ΤΗΣ ΠΑΝΔΗΜΙΑΣ COVID\_-19\nΤο νέο Υγειονομικό Πρωτόκολλο της Γενικής...\nΗ Ε.Ε. της Ένωσης Ποδοσφαιρικών Σωματείων...\nΠροσκλήσεις Προπόνησης Μικτών Ομάδων, Κ-17 και Κ-15, για την Δευτέρα 10/01/2022 στο Ενωσιακό Γήπεδο.\nΑναβολή Αγώνων Πρωταθλήματος Α ΄ & Β΄ Κατηγορίας\nΠρος ενημέρωση όλων των ομάδων αναβάλλονται...\nCopyright © 2021 Ένωση Ποδοσφαιρικών Σωματείων Βοιωτίας


ΕΦΤΑ γκολ στο δεύτερο μέρος και...Καρμιώτισσα! (φώτος) | kerkida.net | Αθλητικά, Κύπρος, Ειδήσεις, Sports\nΕΦΤΑ γκολ στο δεύτερο μέρος και...Καρμιώτισσα! (φώτος)\n0-1 το αποτέλεσμα του πρώτου μέρους, 5-3 τελικό! Καταπληκτικό παιχνίδι διεξήχθη στο ΓΣΖ με την Καρμιώτισσα να παίρνει μια μεγάλη νίκη επικρατώντας του Εθνικού με 5-3 για την πρώτη αγωνιστική της δεύτερης φάσης του πρωταθλήματος.\nΕφτά γκολ σημειώθηκαν στο δεύτερο ημίχρονο με την γηπεδούχο ομάδα να είναι άκρως αποτελεσματική. Δύο γκολ ο Όρντος, δύο ο Αντάμοβιτς και ένα ο Πόλιανετς για την ομάδα του Λιάσου Λουκά. Δύο ο Κιπιάνι και ένα ο Κατσιαράβα για τον Εθνικό.\nΗ εξέλιξη του ματς όπως την μετέφερε το www.kerkida.net\nΧωρίς ιδιαίτερες φάσεις κύλησε το πρώτο δεκάλεπτο στο ΓΣΖ. Ο Εθνικός Άχνας είχε μεν την κατοχή της μπάλας ωστόσο δεν κατάφερε να απειλήσει την εστία του Καϊρίνου.\nΣτο 11ο λεπτό ο Εθνικός με στημένη φάση κατάφερε να φτάσει στην πρώτη του τελική με τον Στόιτσιεφ. Ο ποδοσφαιριστής των φιλοξενουμένων έπιασε την κεφαλιά εντός της περιοχής έπειτα από εκτέλεση κόρνερ όμως η μπάλα πέρασε λίγο έξω από το δεξί κάθετο δοκάρι του τερματοφύλακα της Καρμιώτισσας.\nΕξαιρετικό γκολ με Κιπιάνι\nΣτο 16ο λεπτό ο Εθνικός έκανε το 1-0 μ΄ένα εξαιρετικό γκολ από τον Κιπιάνι. Ο μεσοεπιθετικός της ομάδας του Ιβανάουσκας πήρε την μπάλα έξω από την περιοχή του Καϊρίνου και με ωραία ατομική ενέργεια πέρασε τους αντιπάλους για να στείλει την μπάλα στα δίκτυα.\nΗ Καρμιώτισσα απ΄όταν δέχτηκε γκολ ανέβασε αισθητά ρυθμούς και κατάφερε να επισκεφτεί 2-3 φορές την εστία του Πρότσεκ. Ο Μπάρμπαρο ήταν αυτός που στο 26ο λεπτό επιχείρησε με γυριστό εντός περιοχής να στείλει την μπάλα στα δίκτυα όμως βρήκε τον κίπερ του Εθνικού σε ετοιμότητα.\nΈνα λεπτό πριν το τέλος του πρώτου ημιχρόνου η Καρμιώτισσα έχασε μεγάλη ευκαιρία. Έπειτα από σέντρα στο δεύτερο δοκάρι του Πρότσεκ, ο Ταραλίδης έστειλε με το κεφάλι την μπάλα στην καρδιά της περιοχής, εκεί όπου ο Όρντος και στην συνέχεια ο Λοκόμπε, δεν κατάφεραν να στείλουν την μπάλα στα δίκτυα. Το σουτ του πρώτου κόντραρε με τον Λοκόμπε να μην βρίσκει στόχο. Αυτή ήταν και η τελευταία φάση του πρώτου μέρους.\nΔύο λεπτά πέρασαν από την έναρξη του δευτέρου μέρους και η Καρμιώτισσα κατάφερε να κάνει το 1-1 με τον Όρντος. Ο Πάσεκ ήταν αυτός που έκανε ωραία ενέργεια από δεξιά, για να σεντράρει στην περιοχή, εκεί όπου ο Τσέχος σηκώθηκε πιο ψηλά απ΄όλους και με κεφαλιά έστειλε την μπάλα στα δίκτυα του Πρόσεκ για το 1-1.\nΤέσσερα λεπτά μετά την ισοφάριση η Καρμιώτισσα και πάλι με τους ίδιους πρωταγωνιστές έκανε την ολική ανατροπή. Ο Πάσεκ έκανε το γύρισμα από δεξιά εκεί όπου ο Όρντος με πλασέ έκανε το 2-1.\nΟ Εθνικός απάντησε άμεσα στο γκολ της Καρμιώτισσας με τον Κατσιαράβα στο 54ο λεπτό. Ο Γεωργιανός επιθετικός, μόνος απέναντι από τον τερματοφύλακα έστειλε την μπάλα στα δίκτυα για το 2-2.\nΞανά η Καρμιώτισσα\nΣτο 58ο λεπτό η Καρμιώτισσα πήρε ξανά κεφάλι στο σκορ με τον Πόλιανετς. Ο ποδοσφαιριστής των γηπεδούχων έστειλε με σουτ την μπάλα στα δίκτυα του Πρόσεκ για τρίτη φορά σε 12 λεπτά μετά από σέντρα από δεξιά του Μπάρμπαρο.\nΔοκάρι ο Εθνικός...\nΣτο 67ο λεπτό ο Εθνικός έφτασε μια ανάσα από το 3-3 όμως το απευθείας φάουλ του Κατσιαράβα αφού αποκρούστηκε από τον Καϊρίνο σταμάτησε στο δοκάρι και κατέληξε κόρνερ.\nΣτο 74ο λεπτό ο Αντάμοβιτς έδωσε στην Καρμιώτισσα προβάδισμα δύο γκολ όταν με πλασέ απέναντι από τον Πρόσεκ διαμόρφωσε το 4-2.\nΕφτά λεπτά πριν το 90΄ ο Εθνικός Άχνας μείωσε σε 4-3 με τον Κιπιάνι. Ο Ρώσος δέχτηκε ωραία πάσα εντός της περιοχής από τον Κατσιαράβα, πρόλαβε στην έξοδο τον Καϊρινό και με πλασέ πάνω από το σώμα του, έστειλε την μπάλα στα δίκτυα.\nΟ Ζελάγια στο 87ο λεπτό βρήκε σε ετοιμότητα τον Καϊρινό ο οποίος απέκρουσε σε κόρνερ το πολύ ωραίο σουτ του εκτός περιοχής.\nΤο... "τέλειωσε" ο Αντάμοβιτς!\nΔύο λεπτά πριν την συμπλήρωση του 90λέπτου, ο Μάρκο Αντάμοβιτς βρέθηκε μόνος απέναντι από τον Πρόσεκ και με εύστοχο πλασέ διαμόρφωσε το τελικό 5-3 στο ΓΣΖ!\nΚαρμιώτισσα: Καϊρίνος, Βοσκανιάν, Ταραλίδης (46′ Αρότσα), Γουίλερ, Μπαρμπαρό (67′ Βαττής), Αντάμοβιτς, Λοκόμπε, Πόλιανετς, Πάσεκ (88′ Πάντος), Σάλιακας, Όρντος.\nΕθνικός: Πρότζεκ, Στόιτσεφ (89′ Παπαγεωργίου) , Πιντσέλι, Κιπιάνι, Κατσιαράβα, Ενέσκου, Κυπριανού, Φιλίποφ, Μουλαζίμης (61′ Ιλουρίντζε), Ντόπνια, Ζελάγια.


Αυξήστε το κέρδος σας, μειώστε το κόστος της επιχείρησή σας! – YouLike.gr\nΑυξήστε το κέρδος σας, μειώστε το κόστος της επιχείρησή σας!\nΑυξήστε το κέρδος σας, μειώστε το κόστος της επιχείρησή σας και κυρίως μείνετε ξέγνοιαστοι και νιώστε ασφαλείς!\nΗ Ελληνική εταιρία EM Business LTD Λογιστικό, Φορολογικό, Συμβουλευτικό και Επενδυτικό γραφείο, είναι η ιδανική επιλογή για εσάς που βάζετε υψηλούς στόχους και θέλετε να πετύχετε!\n✔Αναλαμβάνει το άνοιγμα των εταιρικών και προσωπικών σας τραπεζικών λογαριασμών\n✔ Εξασφαλίζει ολοκληρωμένη λογιστική, φορολογική και γραμματειακή υποστήριξη\nΔιαβάστε αναλυτικά γιατί η EM Business κάνει τη διαφορά: https://goo.gl/Tbz5uc\nΗ Ροδούλα θα δώσει το παρών στη Διεθνή Έκθεση SIAL Paris!\nΗ ΡΟΔΟΥΛΑ στη Διεθνή Έκθεση SIAL Paris!\nΑπό 21 έως 25 Οκτωβρίου 2018, πιστή στο ραντεβού της με παρουσία στις μεγαλύτερες εκθέσεις σε όλον τον κόσμο, η Ροδούλα θα είναι στο Εκθεσιακό Πάρκο PARIS NORD VILLEPINTE, στο Παρίσι/Γαλλία, και συγκεκριμένα στο HALL 5A STAND R179.\nΗ Διεθνής Έκθεση SIAL αποτελεί μια από τις σπουδαιότερες Διεθνείς Εκθέσεις Τροφίμων – Ποτών στον κόσμο και διοργανώνεται κάθε δύο χρόνια. Τη φετινή χρονιά, το 2018, φιλοδοξεί να αποτελέσει τη μεγαλύτερη πηγή έμπνευσης από ποτέ για την παγκόσμια βιομηχανία τροφίμων.\n7.020 επιχειρήσεις από περισσότερες από 109 χώρες θα παρουσιάσουν τα προϊόντα τους στους επαγγελματίες του retail και γενικότερα του κλάδου τροφίμων.\nΗ SIAL φέρνει σε επαφή παραγωγούς και αγοραστές από όλο τον κόσμο. Αποκαλύπτει τις τάσεις και τις καινοτομίες που διαμορφώνουν τη βιομηχανία τροφίμων του αύριο ενεργώντας ως ένα παγκόσμιο επιχειρηματικό κέντρο, που παρέχει εξαιρετική απόδοση της επένδυσης και υψηλής ποιότητας αγοραστές.\nΕίναι ο ιδανικός τόπος συνάντησης για όσους ψάχνουν νέες ιδέες, αφού παρουσιάζονται μια σειρά πρωτοποριακών προϊόντων διατροφής. Για όσους θέλουν να ανακαλύψουν νέα προϊόντα από όλο τον κόσμο, αλλά και τις τελευταίες γαστριμαργικές τάσεις ανά χώρα.\nΡαντεβού λοιπόν τον Οκτώβρη!\nΡοδούλα: προτεραιότητα ο ποιοτικός έλεγχος\nΠροϊόντα καθημερινής κατανάλωσης και με τέτοια εμπορική ανάπτυξη δεν θα μπορούσαν να παράγονται τυχαία.\nΗ ΡΟΔΟΥΛΑ χρησιμοποιεί τα πιο αγνά υλικά από την ελληνική γη, έχοντας συνάψει σταθερές συνεργασίες με μεγάλους οίκους και ακολουθώντας αυστηρά τα διεθνή πρότυπα διασφάλισης ποιότητας.\nΟι προμηθευτές ελέγχονται συνεχώς, ενώ καθημερινά το τμήμα ποιότητας πραγματοποιεί όλες τις απαραίτητες αναλύσεις για την διασφάλιση της ποιότητας των προϊόντων σε όλα τα στάδια της παραγωγής, για να εξασφαλιστεί ότι υπάρχει σταθερή ποιότητα στις πρώτες ύλες.\nΤο σύστημα ιχνηλασιμότητας της εταιρίας, της δίνει την δυνατότητα να υπάρχει απόλυτος έλεγχος των προϊόντων μας από την παραγωγή της πρώτης ύλης μέχρι την κατανάλωση του προϊόντος. Τα προϊόντα και οι συνταγές μας ζυγίζονται με ακρίβεια έτσι ώστε να εξασφαλιστεί σταθερότητα στην γεύση.\nΌλα τα προϊόντα περνάνε από την διαδικασία Shock freeze, η οποία δεν επιτρέπει την γήρανση του προϊόντος. Κρατάει αναλλοίωτα τα αρχικά του χαρακτηριστικά έτσι ώστε να μπορούν οι καταναλωτές σε όλο το κόσμο να γευτούν τις αυθεντικές συνταγές της Ροδούλα.\nΤα υπερσύγχρονα μηχανήματα βοηθάνε να παράγονται μεγαλύτερες ποσότητες, φυσικά ο ανθρώπινος παράγοντας υπάρχει αφού αυτό που τα κάνει ξεχωριστά είναι το χειροποίητο τελείωμα.\nΤα προϊόντα Ροδούλα είναι πιστοποιημένα με ISO, IFS, BRC και πλέον με τον εξαγωγικό χαρακτήρα της εταιρείας έχουν αποκτήσει και τις διεθνείς πιστοποιήσεις Halal & Kosher.


Μαύρα πρόβατα έχουν τους διαιτητές Γραμμένος και Περέιρα • Η Άποψη\nΑπό N. Σ.\t 22:23 - 05/06/2020\nΤους ρίχνουν στη μάχη απροετοίμαστους, με ψυχολογία στα τάρταρα. Αισθάνονται πως είναι το αναγκαίο κακό που δεν τους θέλει κανείς, οι αρνητικοί πρωταγωνιστές και κυρίως πως είναι μόνοι τους στην αρένα του ποδοσφαίρου. Πρόκειται για τους Έλληνες διαιτητές, που με την επανεκκίνηση του πρωταθλήματος καλούνται να βγάλουν τα κάστανα από τη φωτιά σε πλέι οφ και πλέι άουτ.\nΗ διαφορά που έχει αποκτήσει ο Ολυμπιακός από τον ΠΑΟΚ που δημιουργεί την εικόνα πως η υπόθεση τίτλος έχει λήξει, και το γεγονός ότι λόγω της πανδημίας του κορωνοϊού τα παιχνίδια που απομένουν θα γίνουν κεκλεισμένων των θυρών, αποτελούν στοιχεία για την αποφόρτιση των διαιτητών.\nΟι ποδοσφαιριστές είχαν όλα τα μέσα να επανέλθουν στην απαιτούμενη κατάσταση για να είναι σε κατάσταση ετοιμότητας, αλλά λήφθηκαν επιπλέον αποφάσεις που θα βοηθήσουν στην αποτροπή τραυματισμών. Με τους διαιτητές δεν ασχολήθηκε κανείς…\nΗ ΕΠΟ ενέκρινε την αντικατάσταση μέχρι πέντε ποδοσφαιριστών σε όλους τους αγώνες, την αύξηση του αριθμού των αναπληρωματικών ποδοσφαιριστών, που κάθονται στον πάγκο της ομάδας, από επτά σε εννιά, άρα το δικαίωμα δήλωσης να επεκτείνεται σε επίπεδο εικοσάδας αντί δεκαοκτάδας, ακόμη και την πραγματοποίηση διαλειμμάτων ανάκτησης δυνάμεων (cooling breaks) σε όλους τους αγώνες των πλέι οφ και πλέι άουτ. Με τις αποφάσεις της ορθά στήριξε έμπρακτα τους ποδοσφαιριστές.\nΤι έκανε για τους διαιτητές; Τους έριξε στην πυρά. Θα μπουν στα γήπεδα να βγάλουν τα κάστανα από τη φωτιά, με το σκεπτικό ότι είναι ανεπιθύμητοι. Με βαριά πόδια περιμένοντας την επόμενη ανακοίνωση σε βάρος τους, καθώς κανείς Περέιρα και καμία Ομοσπονδία δεν τους στήριξε πουθενά.\nΣτο παρά ένα ο υπεύθυνος του VAR, Μιχάλης Κουκουλάκης, ενημέρωνε τους διαιτητές ότι «Λόγω της κατάστασης (covid19) δεν προβλέπεται να υπάρχει η γραμμή του οφσάιντ. Το εξετάζουμε για το μέλλον». Κι εκεί που γραμμή δεν θα υπήρχε, οι διαιτητές από τις εφημερίδες έμαθαν πως θα υπάρχει, κόντρα στην ενημέρωση της ΚΕΔ. Προετοιμασία για το νέο πακέτο του VAR; Καμία…\nΗ ΕΠΟ μόνο απαιτεί. Ορθά ζητάει με βάση το πρωτόκολλο υγιεινής ως προϋπόθεση για την έναρξη των αγώνων τη διενέργεια των εξετάσεων και ειδικά του μοριακού τύπου τεστ για κορωνοϊό. Οι διαιτητές και οι βοηθοί που θα μπουν στον αγωνιστικό χώρο θα πρέπει να είναι καθαροί, όπως και οι ποδοσφαιριστές και οι προπονητές.\nΜε τους παρατηρητές, τι γίνεται όμως; Αυτοί που έχουν δικαίωμα και στ’ αποδυτήρια να μπουν, δεν θα πρέπει να έχουν κάνει τεστ για κορωνοϊό; Ρητορικό το ερώτημα.\nΤην περίοδο του κορωνοϊού ο Βίτορ Μέλο Περέιρα έγραψε ακόμη μια μαύρη σελίδα παρουσίας στην ΚΕΔ. Έφυγε στην πατρίδα του κι έκανε διακοπές εκμεταλλευόμενος την αναστολή λειτουργίας της ΕΠΟ. Όλο αυτό το διάστημα όμως πληρωνόταν. Μπορεί η UEFA να έκανε γνωστό πως αυτή θα καλύψει την αμοιβή του Πορτογάλου που μας φόρτωσε για αρχιδιαιτητή, αλλά αυτό δεν σημαίνει πως αυτός θα έβρισκε την ευκαιρία για διακοπές.\nΣτους συλλόγους οι προπονητές ήταν σε καθημερινή σχεδόν επαφή με τους παίκτες. Τους έδιναν πρόγραμμα, τους… πέθαναν στις τηλεδιασκέψεις για να παραμείνουν συγκεντρωμένοι και να αισθάνονται πως είναι ομάδα. Αν είχαν προβλήματα, έμπαιναν μπροστά να δώσουν λύσεις. Φρόντιζαν τη φυσική τους κατάσταση, την ετοιμότητά τους.\nΈκαναν ακριβώς ότι δεν έκανε ο Περέιρα. Με μια τηλεδιάσκεψη νόμιζε πως έπραξε το χρέος του. Ο Πορτογάλος πιστοποίησε με τη στάση του ότι δεν τον ενδιέφερε ποτέ να βοηθήσει την ελληνική διαιτησία, αλλά να κάνει το προσωπικό του παιχνίδι ώστε την επόμενη μέρα να έχει αποκομίσει από τη θέση του πολυποίκιλα οφέλη.\nΔεν σήκωσε μια φορά το τηλέφωνο να πάρει τον Γραμμένο και να του πει: «Τι κρατάτε τα λεφτά των διαιτητών; Οι ομάδες τα πλήρωσαν. Εσείς πώς θέλετε να φτιάξω τη διαιτησία όταν τους συμπεριφέρεστε κατ’ αυτό τον τρόπο;»\nΉ να πει το άλλο. «Αν δεν δοθούν τα οφειλόμενα στους διαιτητές, δεν θα ξαναπάρω χρήματα».\nΟ Περέιρα όμως… τίποτα. Διακοπές. Ζωάρα με τα δεκάδες χιλιάδες ευρώ που έπαιρνε από την ΕΠΟ και θα συμπληρώσει η UEFA. Αν ήταν σε ομάδα και είχε αυτή τη συμπεριφορά και αποτελεσματικότητα, θα έτρωγε ένα πρόστιμο ξεγυρισμένο.\nΉθελαν και… περικοπές\nΣαν να μην έφταναν αυτά, ήλθε και η Super League και ζητά περικοπές αποδοχών από τους διαιτητές και βοηθούς της κατηγορίας. Με τον Γραμμένο να σιγοντάρει αυτό το αίτημα. Μάλιστα, έγιναν επαφές με τους βοηθούς Καρσιώτη και Μπαλτά, οι οποίοι απέμειναν στο συνδικαλιστικό όργανο των διαιτητών, και τους ζήτησαν να βάλουν… πλάτη και να μειώσουν τις αμοιβές τους στα πλέι οφ και πλέι άουτ.\nΜε τη σειρά τους, Καρσιώτης και Μπαλτάς έθεσαν το αίτημα σε σχετική ψηφοφορία, αλλά η συντριπτική πλειοψηφία των διαιτητών – βοηθών της Super League1, απάντησε αρνητικά. Οι διαιτητές μάλιστα έστειλαν επιστολή στην Ε.Ε. της ΕΠΟ, όπου ανέφεραν χαρακτηριστικά ότι:\n«Κάνουμε πολλές προσπάθειες να είμαστε έτοιμοι σε υψηλό επίπεδο για να αντεπεξέλθουμε στις τεράστιες απαιτήσεις που θα υπάρξουν στην επανέναρξη του πρωταθλήματος.\n»Συνυπολογίζοντας ότι εδώ και δύο χρόνια έχουμε δεχτεί έμμεση μείωση των αμοιβών πληρώνοντας εξ ολοκλήρου το εργόσημο (-25%), το οποίο παρακρατείται από τις αμοιβές μας, πληρώνοντας τις ασφαλιστικές εισφορές στη συνέχεια (-22%), πληρώνοντας ποσοστά στις Ενώσεις μας (-15%), η τελική αμοιβή ενός διαιτητή ανέρχεται κάτω του μισού από την αρχική αμοιβή του εξοδολογίου. Επίσης ένας διαιτητής έχει και τα πάγια έξοδα ανά μήνα (γυμναστής, φυσιοθεραπευτής, αθλητικό υλικό, εξετάσεις, διατροφή)».\nΗ ΕΠΟ αφήνει ανοικτό το θέμα των περικοπών. Αντί να πουν από τα 4,3 εκατ. ευρώ που θα πάρουν από την UEFA ότι μπορούν να ικανοποιήσουν τη Super League1 καλύπτοντας την όποια μείωση των αμοιβών των διαιτητών, κάνουν τα κορόιδα.\nΘέλουν τους διαιτητές μαύρα πρόβατα του ποδοσφαίρου. Κι έτσι τους αντιμετωπίζουν.\nΤα ματς του Ιανουαρίου\nΤα παιχνίδια του… Ιανουαρίου έχουν πληρωθεί οι διαιτητές και οι βοηθοί της Super League1, ενώ πολύ χειρότερα είναι τα πράγματα στις μικρότερες κατηγορίες. Μόλις τις 12 πρώτες αγωνιστικές έχουν πάρει οι διαιτητές της Super League2 και… μονοψήφιο αριθμό αγώνων αυτοί της Football League.\nΟι ομάδες πληρώνουν, η ΕΠΟ κρατάει τα λεφτά στο ταμείο της και ο Περέιρα σφυρίζει αδιάφορα. Αυτούς τους διαιτητές τους θέλουν να είναι άψογοι στους αγώνες…


Απρίλιος 2022 – Teucris\nΑρχική Σελίδα » 2022 » Απρίλιος\nΧθες “συναντήθηκα” με το mini-Τζίνι και τα αποτελέσματα της συναντήσεως μας μπορείτε κάλλιστα να τα διακρίνετε στο micro-film εδώ. Αλλά υπήρξε και μία πολύ παραγωγική και ενδιαφέρουσα συζήτηση μαζί του, την οποίαν για ευνόητους λόγους δεν την συμπεριέλαβα. Ωστόσο θα σας περιγράψω συνοπτικά το επενδυτικό σκεπτικό του mini-Τζίνι, του οποίου […]\nΜάθαμε τώρα και τη ρήτρα… αναπροσαρμογής! Θεωρητικά έχει λογική όταν κάποιος έχει εκτιμήσει το κόστος ενός προϊόντος, το οποίο για λόγους (πραγματικά) ανωτέρας βίας (πολεμικό συμβάν, φυσική καταστροφή) δεν είναι εφικτό να παραδοθεί με τις συμφωνηθείσες τιμές. Είναι μία μεγάλη ιστορία, την οποίαν θα μπορούσαν καλύτερα να σας εξηγήσουν οι […]\nΜε την πέτρα ως δομικό υλικό ασχολούμαι περίπου τρεις δεκαετίες είτε με τη μορφή νέων κατασκευών είτε αποκαθιστώντας διατηρητέα κτίρια. Και μάλλον δεν γνωρίζω… τίποτα! Προσπαθώ να καταλάβω πώς λειτουργεί, πώς… στέκεται, πώς …, πώς… Ένα κτίριο από οπλισμένο σκυρόδεμα (μπετόν αρμέ) το κατανοώ πολύ καλύτερα. Γιατί; Διότι αυτό μπορεί […]\nΠριν από πολλά χρόνια σε έναν δρόμο προς το Ταίναρο (στη Μάνη) συνάντησα έναν κουστουμαρισμένο άνθρωπο, ο οποίος περπατούσε στην ερημιά. Σταματήσαμε, δεν ήμουν μόνος και τον ερωτήσαμε μήπως ήθελε να τον πάρουμε μαζί μας προς το χωριό παρακάτω. Αυτός όμως ήθελε να περπατήσει και κάπως ξεκίνησε η συζήτησή μας. […]\nΜία από τις καλύτερες φράσεις (ατάκες) του σχετικά παλαιού κορυφαίου Ελληνικού κινηματογράφου! Την είπε ο Νίκος της “Παραγγελιάς” στον άνθρωπο στον οποίον απευθύνθηκε για να τον φυγαδεύσει και ο οποίος τελικά τον πρόδωσε. Ναι ο Νίκος ήταν δολοφόνος. Ναι ο Νίκος έσφαξε τρείς και τραυμάτισε άλλους εφτά. Ο Νίκος δεν […]\nΤιτανικός 14 Απριλίου 1912-14 Απριλίου 2022 110 έτη. Αυτή τη νύχτα θα ήθελα να τη ζήσω… Όπως και μερικές άλλες νύχτες στη ζωή μου. Αλλά όποιος είναι έξω από το… κατάστρωμα πολλές ανοσίες μπορεί να γράφει. Τέλος πάντων. Σας παραθέτω στα σχόλια κάποια σχετικά άρθρα μου σχετικά με τον Τιτανικό, […]


Αποτρέψτε το συγχρονισμό εγγράφων ή άλλων αρχείων με την υπηρεσία iCloud, εκτός σύνδεσης Wi-Fi – www.appleteam.gr\nΑποτρέψτε το συγχρονισμό εγγράφων ή άλλων...\nΣυγκεκριμένα συνεργάζεται με εφαρμογές των λειτουργικών iOS και OS X, επιτρέποντας τον συγχρονισμό και την αποθήκευση δεδομένων, τα οποία δημιουργήθηκαν με τις εφαρμογές αυτές, στο iCloud. Εσείε έχετε την πρόσβαση προκειμένου να εισάγετε ή να επεξεργαστείτε τα δεδομένα σας μέσα από εφαρμογές συμβατές με την υπηρεσία iCloud Drive.\nΥπάρχουν χρήστες οι οποίες επιθυμούν να αποθηκεύουν πολλά έγγραφα στο iCloud Drive αλλά το συμβόλαιο δεδομένων με τον πάροχό τους, για χρήση internet είναι περιορισμένο. Πολλές εφαρμογές αποθηκεύουν αυτόματα στον λογαριασμό σας iCloud Drive είτε βρίσκεστε σε περιβάλλον σύνδεσης Wi-Fi είτε όχι.\nΑξίζει να σημειώσουμε πως η κατανάλωση δεδομένων που γίνεται, προκειμένου να αποθηκευτεί ένα έγγραφο στο iCloud Drive, είναι συναφής με τις streaming υπηρεσίες μουσικής και video. Παρ’ όλα αυτά εάν επιθυμείτε να πάρετε τον πλήρη έλεγχο στα χέρια σας, μπορείτε πολύ εύκολα να το πράξετε. μέσα από τις ρυθμίσεις της συσκευής σας.\nΑνοίξτε την εφαρμογή “Ρυθμίσεις” από το iPhone ή το iPad σας.\nΣτη συνέχεια “iCloud Drive”.\nΣύρετε την οθόνη προς τα κάτω και θέστε την εναλλαγή “Χρήση κινητού δικτύου” στη θέση OFF.\n[iOS 6 Preview] H Αpple προωθεί νέα τεχνολογία στα αποτελέσματα αναζήτησης στην εφαρμογή της για το App Store\nΑς πάμε λίγο πίσω στο WWDC 2012, όταν η Apple υποσχέθηκε νέα εμφάνιση στην εφαρμογή για το App Store και το iTunes Store στην συσκευή μας με τον ερχομό της iOS 6. Οι πληροφορίες...


H Google το 2000 λανσάρει στην αγορά ένα διαφημιστικό πακέτο που χρησιμοποιεί στοχευμένες λέξεις κλειδιά. Το concept εξαιρετικά απλό. Ο πελάτης επιλέγει κάποιες λέξεις κλειδιά και το google φροντίζει ώστε μαζί με τα συνολικά αποτελέσματα να τοποθετούνται αυτόματα προβεβλημένες καταχωρήσεις με τις λέξεις κλειδιά σε εξέχουσες θέσεις.\nΓιατί αξίζει να επενδύσετε\nΤο διαδίκτυο έχει αλλάξει μια για πάντα τον τρόπο της σκέψης μας. Ο τρόπος που μαθαίνουμε και βρίσκουμε πληροφορίες, ο τρόπος που ψωνίζουμε και συνωστιζόμαστε σε κοινωνικά δίκτυα (πχ facebook) είναι πλέον εξαιρετικά διαφορετικός. Ένα όμως δεν έχει αλλάξει και δύσκολα θα αλλάξει. Η ανάγκη των χρηστών σας να σας βρουν στις πρώτες λίστες. Να βρουν γρήγορα την πληροφορία που αναζητούν.\nΑυτό κάνει και το Google Adwords. Σας βάζει στις πρώτες (προβεβλημένες βέβαια) θέσεις.\nΠοιες είναι οι νέες δυνατότητες;\nΟι διαδικτυακές καμπάνιες μπορούν να προσφέρουν νέες δυνατότητες για να προσεγγίσετε το αγοραστικό σας κοινό. Έτσι μπορείτε να προσεγγίσετε:\nΆτομα που έχουν κοινά ενδιαφέροντα\nΆτομα που ζουν σε κοινό γεωγραφικό σημείο.\nΆτομα με κοινή γλώσσα\nΚαι ο παλιός τρόπος διαφήμισης;\nΔεν σας είπαμε να παρατήσετε ότι διαφήμιση κάνατε μέχρι σήμερα. Αυτό που λέμε είναι πως θα πρέπει να δημιουργήσετε έναν ιδανικό συνδυασμό (marketing mix) από διαφορετικά μέσα ώστε να κάνετε την καλύτερη δυνατή απόσβεση της επένδυσή σας (return of investment). Το διαδίκτυο είναι η πλέον ανερχόμενη δύναμη στη διαφήμιση και αυτό είναι κάτι που δεν πρέπει να αγνοήσετε.\nΚλείστε ραντεβού στο γραφείο μου για να συζητήσουμε μαζί τον τρόπο που δουλεύατε μέχρι σήμερα και τον τρόπο που θα πρέπει να γίνει η μετάβασή σας στο μάρκετινγκ του διαδικτύου.\nΤι είναι η βελτιστοποίηση λέξεων κλειδιών και πως ...\nΒασικοί κανόνες καταχώρησης ιστοσελίδων σε καταλόγ...


Γαλλία: Μπορούν πλέον και χωρίς μάσκα στα μέσα μαζικής μεταφοράς - ertnews.gr\n16/05, 11:48 πμ\nUpd: 16/05, 11:48 πμ\nΔεν είναι πλέον υποχρεωτική από σήμερα στη Γαλλία η χρήση προστατευτικής μάσκας στα μέσα μαζικής μεταφοράς.\nΜέχρι σήμερα, η χρήση της μάσκας ήταν επιβεβλημένη στο μετρό, στα λεωφορεία, τα τρένα, τα αεροπλάνα και τα ταξί. Με την άρση της υποχρέωσης αυτής σηματοδοτείται το τέλος του τελευταίου μεγάλου περιοριστικού μέτρου για την αναχαίτιση της πανδημίας του νέου κορονοϊού σε ένα πλαίσιο άμβλυνσης της υγειονομικής κρίσης.\nΕδώ και κάποιες εβδομάδες, τα κρούσματα και οι νοσηλείες που συνδέονται με την COVID-19 μειώνονται έπειτα από ένα μακρύ χειμερινό κύμα. Και μολονότι η COVID-19 παρέμενε σε υψηλά επίπεδα στις αρχές της χρονιάς, η νόσος είχε ήδη περάσει σε δεύτερο πλάνο ως παράγοντας ανησυχίας και η υγειονομική κατάσταση θίχτηκε πολύ λίγο κατά την προεκλογική εκστρατεία για τις προεδρικές εκλογές.


ΔΤ Απάντησης Συμβουλίου ΕΕ στον Δ. Παπαδημούλη για τις διαπραγματεύσεις μεταξύ των κρατών-μελών για την αυτόματη ανταλλαγή φορολογικών συμφωνιών\n• Συνεχίζονται οι διαπραγματεύσεις μεταξύ των κρατών-μελών για την αυτόματη ανταλλαγή φορολογικών συμφωνιών (tax-rulings) στην Ευρωπαϊκή Ένωση.\n• Απάντηση Συμβουλίου ΕΕ στο Δημήτρη Παπαδημούλη.\n1. Έχει την πολιτική βούληση να καταπολεμήσει τη φοροαποφυγή των πολυεθνικών, με την ίδια «αποφασιστικότητα» που προώθησε πολιτικές λιτότητας και απορρύθμισης της αγοράς εργασίας;\n2. Σκοπεύει να ενισχύσει την πρόταση της Επιτροπής, καθιστώντας υποχρεωτική όχι μόνο την ανταλλαγή πληροφοριών για τα tax-rulings, αλλά και τη δημοσιοποίησή τους;\n3. Θα πάρει επιτέλους νομοθετικά μέτρα κατά των ενδο-ομιλικών συναλλαγών πολυεθνικών εντός ΕΕ, μέσω των οποίων φοροαποφεύγουν, αλλά και κατά των συναλλαγών ευρωπαϊκών επιχειρήσεων με φορολογικούς παραδείσους;


Παραλία Πίσω Λιβάδι, Πάρος, Ελλάδα\nΕλλάδα » Κυκλάδες » Πάρος » Παραλίες στην Πάρο » Παραλία Πίσω Λιβάδι\nΤο Πίσω Λιβάδι\nΗ παραλία στο Πίσω Λιβάδι\nSlide Show από το Πίσω Λιβάδι\nΠαραλία Πίσω Λιβάδι, Πάρος\nΗ ωραία γραφική αμμουδερή παραλία Πίσω Λιβάδι μπροστά στον ομώνυμο τουριστικό και παραθεριστικό οικισμό βρίσκεται 18 περίπου χιλιόμετρα Νοτιοανατολικά από την Παροικιά, στην ανατολική ακτή του νησιού. Από το γραφικό λιμανάκι της παραλίας καθημερινά εκδρομικά πλοία συνδέουν το νησί της Πάρου με την Αντίπαρο και τα άλλα κοντινά νησιά.\nΥπάρχουν αρκετές δυνατότητες για διαμονή κοντά στην παραλία, στον οικισμό, αλλά και στην γύρω περιοχή. Στις παραθαλάσσιες ψαροταβέρνες και τα εστιατόρια θα απολαύσετε φρέσκο ψάρι και την ντόπια κουζίνα.\nΤο κολύμπι θα το απολαύσετε στα καθαρά νερά της και θα κάνετε ηλιοθεραπεία με ησυχία και ηρεμία ξαπλωμένοι στην χρυσή άμμο της, ή κάτω από την σκιά που ρίχνουν τα αλμυρίκια της παραλίας.\nΣε κάθε περίπτωση ανάγκης μπορείτε να απευθυνθείτε στις αντίστοιχες υπηρεσίες της Παροικιάς (18 χιλιόμετρα Βορειοδυτικά).\nΗ πρόσβαση γίνεται εύκολα με ιδιωτικό, ή νοικιασμένο αυτοκίνητο, ή μοτοσικλέτα, όπως επίσης και με τα εκδρομικά πλοία που συνδέουν το Πίσω Λιβάδι με όλα τα γειτονικά νησιά, μεγάλα και μικρά. Επίσης μπορείτε να έλθετε με το δικό σας, ή με μισθωμένο σκάφος και να δέσετε στο φιλόξενο λιμανάκι.


Karapanagos : ΑΓΚΙΣΤΡΙ: ΤΟ ΔΙΑΜΑΝΤΙ ΤΟΥ ΑΡΓΟΣΑΡΩΝΙΚΟΥ!\nΠού να μείνετε: Το Vasilaras Hotel βρίσκεται σε μια ήσυχη τοποθεσία πολύ κοντά στο λιμάνι και στην αμμώδη παραλία της Σκάλας. Τα δωμάτια έχουν θέα στη θάλασσα ή στον κήπο. Το ξενοδοχείο διαθέτει ταβέρνα και πισίνα.\nΠού να φάτε: Πιάστε τραπέζι στο μπαλκόνι της Αλκυώνης, ακριβώς πάνω από τη θάλασσα, για θαλασσινά και ψαρομεζέδες. Θα το βρείτε στο δρόμο για τη Χαλικιάδα. Στη Σκάλα, για νόστιμα μαγειρευτά και σπιτικό φαγητό θα πάτε στον Τοξότη, για ψάρι και θαλασσινά στο Αγκίστρι και για πίτσα στην Αυλή. Για καλό καφέ, γλυκό και πρωινό πρέπει να κάνετε μια στάση στο Copa Cabana.


Αρχική » Μητσοτάκης και Μπακογιάννης συζητούν για τη… δημοκρατία με αποτυχημένους πραξικοπηματίες\nΜητσοτάκης και Μπακογιάννης συζητούν για τη… δημοκρατία με αποτυχημένους πραξικοπηματίες\nΤι να μας πει για τη… δημοκρατία ένας αποτυχημένος πραξικοπηματίας σαν τον Γουαϊδό που έσπευσε μάλιστα άρον άρον να τον αναγνωρίζει και ο Κ. Μητσοτάκης ως… «μεταβατικό πρόεδρο της Βενεζουέλας»!\nΚι όμως, ο έτερος της οικογενείας, ο δήμαρχος Αθηναίων, Κώστας Μπακογιάννης προσκάλεσε στο πλαίσιο του 8ου Athens Democracy Forum (θα πραγματοποιηθεί διαδικτυακά μεταξύ 30/9 και 2/10 με θέμα «Η νέα αντι-κανονικότητα: αναπροσδιορίζοντας τη Δημοκρατία») τον Χουάν Γουαϊδό.\nΒέβαια ο εκλεκτός πλην αποτυχημένος άνθρωπος των Αμερικανών στη Βενεζουέλα, έσπευσε αμέσως να ανταποδώσει την εκδούλευση Μητσοτάκη.\nΈτσι θα βρεθεί στο ίδιο πάνελ με τον πρωθυπουργό Κυρ. Μητσοτάκη, απολαμβάνοντας έτσι νέα πολιτική θαλπωρή από το Μαξίμου.\nΚΥΡΙΑΚΟΣ ΜΗΤΣΟΤΑΚΗΣ • ΚΩΣΤΑΣ ΜΠΑΚΟΓΙΑΝΝΗΣ • ΧΟΥΑΝ ΓΚΟΥΑΪΔΟ


Μπακασέτας: «Να δώσουμε συνέχεια στις τελευταίες θετικές μας εμφανίσεις»\nΠρώτη καταχώρηση: Δευτέρα, 11 Νοεμβρίου 2019, 22:32\nΓια τους δύο τελευταίους αγώνες της Εθνικής μας ομάδας στα προκριματικά του Euro 2020 απέναντι στην Αρμενία και τη Φινλανδία μίλησαν οι Τάσος Μπακασέτας, Τάσος Δώνης και Βαγγέλης Παυλίδης, τονίζοντας ότι οφείλουν και πρέπει να δώσουν συνέχεια στις καλές εμφανίσεις που πραγματοποίησε η «γαλανόλευκη» απέναντι σε Ιταλία και Βοσνία.\n«Και οι δύο εμφανίσεις που κάναμε ήταν πολύ πειστικές και ιδιαίτερα με τη Βοσνία, όπου μας δόθηκε η ευκαιρία να παίξουμε ελκυστικό ποδόσφαιρο. Από εκεί και πέρα, αυτά τα δύο παιχνίδια είναι πολύ σημαντικά για εμάς, ανεξάρτητα από το αν κρίνεται πρόκριση ή όχι, γιατί θέλουμε να δώσουμε συνέχεια στις καλές εμφανίσεις και να δείξουμε ότι δεν ήταν απλά μια στιγμή αλλά πως είμαστε μια καινούργια ομάδα και όσο περνούν τα παιχνίδια θα είμαστε ακόμα καλύτεροι», επισήμανε ο διεθνής άσος της Αλάνιασπορ.\nΌσο για την επάνοδό του στο αντιπροσωπευτικό συγκρότημα, είπε: «Επέτρεψα στην Εθνική και είμαι πολύ ικανοποιημένος, να πάνε και καλά τα πράγματα, να έρθουν καλά αποτελέσματα. Το πιο σημαντικό για όλους είναι η ομάδα και να πηγαίνει καλά. Όταν έχεις φιλοδοξίες βάζεις πίεση από μόνος σου, δεν έχει να κάνει μόνο με την πίεση που σου βάζει ο κόσμος».\nΑπό τη μεριά του ο Τάσος Δώνης επισήμανε πως «είναι πάντα ευχάριστο να έρχεσαι στην Εθνική ομάδα. Περνάμε πάντα καλά και μετά τις δύο καλές εμφανίσεις όλοι περιμέναμε πως και πως την κλήση. Είμαι σίγουρος ότι θα συνεχίσουμε έτσι και στα δύο τελευταία παιχνίδια και στο μέλλον θα έχουμε μια ακόμη καλύτερη πορεία».\nΤέλος, ο Βαγγέλης Παυλίδης δήλωσε: «Όλα τα παιδιά έδωσαν το 100% και δείξαμε καλό πρόσωπο και στα δύο τελευταία παιχνίδια. Μαζευτήκαμε σήμερα, δεν προλάβαμε να πούμε πολλά-πολλά αλλά θέλουμε να κερδίσουμε τους επόμενους δύο αγώνες για να προσπαθήσουμε να μπούμε στο τρίτο γκρουπ δυναμικότητας. Πιστεύω ότι αν δείξουμε καλό πρόσωπο στο παιχνίδι με την Αρμενία, δεν θα έχουμε πρόβλημα. Με τον Χατζηδιάκο είμαστε συνεχώς σε επικοινωνία».\nΤελευταία ενημέρωση: Δευτέρα, 11 Νοεμβρίου 2019, 22:49